༄༅། །སྤྲིང་ཡིག་གི་ཚོགས་བཞུགས་སོ།། བཅོམ་ལྡན་འདས་ངག་གི་དབང་ཕྱུག་ལ་ཕྱག་འཚལ་ལོ། །ཉི་མའི་གཉེན་གྱི་རིགས་འཁྲུངས་ཤིང་། །སྨྲ་བའི་དམ་པ་མཆོག་གི་གཙོ། །གོའུ་ཏ་མ་ཞེས་གྲགས་པའི། །སྟོན་པ་དེ་ལ་འདི་སྐད་གླིང་། །འདི་ན་ལ་ལ་ཁྱོད་ཀྱི་སྐུ། །རྟག་སོགས་ཡོན་ཏན་ལྡན་པར་སྨྲ། །ཡོད་མེད་འདས་པར་སྨྲ་བ་ཁྱོད། །རྟག་ཆད་སྤངས་པར་བདག་གིས་འཁུམས། །འདི་ན་ལ་ལ་ཁྱོད་ཀྱི་གསུང་། །སྣ་ཚོགས་དོན་དང་ལྡན་པར་སྨྲ། །བརྗོད་མེད་གསུང་བ་ཁྱོད་ཀྱི་བཀའ། །བྲག་ཆ་འདྲ་བར་བདག་གིས་འཁུམས། །འདི་ན་ལ་ལ་ཁྱོད་ཀྱི་ཐུགས། །ཤེས་བྱའི་དངོས་ཀུན་གསལ་བར་སྨྲ། །སྤྲོས་པ་ཉེར་ཞི་ཁྱོད་ཀྱི་ཐུགས། །ནམ་མཁའ་འདྲ་བར་བདག་གིས་འཁུམས། །ཁྱོད་ཀྱི་སྐུ་དང་སྒྱུ་མའི་མི། །སྒྱུ་མའི་མི་ལ་སྐྱེ་འཆི་མེད། །སྐྱེ་འཆི་མེད་ལ་རྟག་ཆད་གང་། །སྐྱེ་བོ་རྨོངས་པ་རྟག་ཆད་འཚོལ། །ཁྱོད་ཀྱི་གསུང་དང་བྲག་ཆའི་སྒྲ། །བྲག་ཆའི་སྒྲ་ལ་བརྗོད་འདོད་མེད། །བརྗོད་འདོད་མེད་ལ་བརྗོད་བྱ་གང་། །སྐྱེ་བོ་རྨོངས་པ་བརྗོད་བྱ་འཚོལ། །ཁྱོད་ཀྱི་ཐུགས་དང་ནམ་མཁའི་དབྱིངས། །ནམ་མཁའི་དབྱིངས་ལ་རྣམ་རྟོག་མེད། །རྣམ་རྟོག་མེད་ལ་ཤེས་བྱ་གང་། །སྐྱེ་བོ་རྨོངས་པ་ཤེས་བྱ་འཚོལ། །ཀླུ་སྒྲུབ་དང་ནི་ཐོགས་མེད་གཉིས། །ཁྱོད་བསྟན་འཛིན་པར་ཁྱོད་ཀྱིས་གསུངས། །དེ་དག་གཞུང་གི་རྗེས་འབྲངས་ནས། །བདག་གིས་ཁྱོད་ཀྱི་དགོངས་པ་བཙལ། །འདི་ན་ལ་ལ་ཁྱོད་ཀྱི་བཀའ། །རང་བཟོའི་གཟུ་ལུམ་སྣ་ཚོགས་ཀྱིས། །ལོག་པར་བཀྲལ་ནས་ཞེན་ལྟ་ཡིས། །ཁྱོད་བསྟན་དྲི་མ་ཅན་དུ་བྱས། །ཁྱོད་ཀྱི་བསྟན་ལ་མི་ཕྱོགས་པའི། །འཇིག་རྟེན་གྲངས་ཅན་འུག་ཕྲུག་དང་། །གོས་མེད་ཅན་སོགས་ཁྱོད་གསུང་དང་། །འགལ་བར་སྨྲ་ལ་མཚར་ཅི་ཡོད། །ཁྱོད་ལ་སྟོན་པར་ཁས་འཆེ་ཞིང་། །ཉིད་ཀྱི་བརྟུལ་ཞུགས་འཛིན་བཞིན་དུ། །ཁྱོད་གསུང་ལོག་པར་སྒྲུབ་པ་ཡི། །སྐྱེ་བོ་རྨོངས་པ་འདི་ཀོ་ཅི། །ལྟ་བའི་ནད་ཀུན་བསལ་བའི་ཕྱིར། །ཁྱོད་ཀྱིས་སྟོང་ཉིད་བདུད་རྩི་བསྟན། །སྟོང་པ་བདེན་པར་ཞེན་པ་གང་། །རྣམ་གྲངས་དུ་མར་ཁྱོད་ཀྱིས་སྨད། །ཀུན་རྫོབ་བདེན་པ་སྤངས་པ་ཡི། །སྟོང་བ་འགྱུར་མེད་གྲུབ་བོ་ཞེས། །ཐུབ་ཆོད་ཅན་གྱི་སྐྱེས་བུ་སྨྲ། །དེ་ལ་ཐུབ་པ་ཇི་ལྟར་དགོངས། །འཁོར་བ་སྤང་པར་གྱུར་པ་ཡི། །མྱ་ངན་འདས་པ་ཡོད་དོ་ལོ། །འཁོར་བ་སྤངས་པར་གྱུར་པ་ཡི། །མྱ་ངན་འདས་པ་ཁྱོད་མི་བཞེད། །ཁྱོད་ཀྱིས་འཁོར་འདས་ཆོས་རྣམས་ཀུན། །སྒྱུ་མ་ལྟ་བུར་བརྫུན་པར་གསུངས། །ཆོས་དབྱིངས་ནམ་མཁའི་དཀྱིལ་ལྟ་བུ། །རྟག་ཏུ་བདེན་པར་ཡོད་ཅེས་གྲགས། །ཁྱོད་ཀྱིས་ལང་དཀར་གཤེགས་མདོ་ལས། །སྟོབས་སོགས་ཡོན་ཏན་ལྡན་པ་ཡི། །བདེ་གཤེགས་སྙིང་པོ་དྲང་དོན་དུ། །གསལ་བར་གསུངས་པར་བདག་གིས་འཁུམས། །ཁྱོད་ཀྱིས་ལྡེམ་པོར་དགོངས་པ་ལ། །ཇི་བཞིན་སྒྲ་རུ་མངོན་ཞེན་ནས། །བདེ་གཤེགས་སྙིང་པོ་ཟོལ་གྱིས་ནི། །བདག་སྨྲའི་བསྟན་པ་རྒྱས་པར་བྱེད། །རྟག་ཆད་སྤངས་པ་དབུ་མའི་ལམ། །ཁྱོད་ཀྱིས་རྣམ་གྲངས་དུ་མར་བསྔགས། །རྟག་དང་ཆད་པར་སྨྲ་བ་རྣམས། །མགོན་པོ་ཁྱོད་ཀྱིས་སྨད་པར་མཛད། །འདི་ན་ཞེན་ལྟའི་དྲི་ཅན་རྣམས། །དབུ་མར་སྨྲ་བ་སྨོད་བྱེད་ཅིང་། །གཙང་བདག་བདེ་དང་རྟག་པ་སོགས། །ཕྱིན་ཅི་ལོག་ཏུ་སྨྲ་ལ་བསྔགས། །ཁྱོད་ཀྱིས་ཆགས་སོགས་ཉོན་མོངས་རྣམས། །ཕྱིན་ཅི་ལོག་ལས་འབྱུང་བར་གསུངས། །འདི་ན་རྟག་སོགས་ཕྱིན་ཅི་ལོག །ཉོན་མོངས་སྤོང་བའི་ལམ་དུ་སྨྲ། །དངོས་རྣམས་ཆུ་ནང་ཟླ་བ་བཞིན། །རང་རང་ངོ་བོས་སྟོང་པའི་ཕྱིར། །ཕན་ཚུན་གཅིག་ལ་གཅིག་མེད་པའི། །ཉི་ཚེའི་སྟོང་ཉིད་ཁྱོད་ཀྱིས་བཀག །རང་རང་ངོ་བོས་སྟོང་པ་ཉིད། །ཆད་སྟོང་ཡིན་ཞེས་སྨོད་བྱེད་ཅིང་། །གཞན་གྱི་ངོ་བོའི་དབེན་པ་ཡི། །ཉི་ཚེའི་སྟོང་ཉིད་མཆོག་ཡིན་ནོ། །གལ་ཏེ་ཁྱེད་ནི་ཀུན་མཁྱེན་ན། །དེ་སྐད་སྨྲ་རྣམས་ལོག་པར་ངེས། །ཡང་ན་ཁྱོད་ནི་བྱིས་པ་སྟེ། །དེ་དག་ཀུན་མཁྱེན་ཡིན་ལགས་གྲང་། །གལ་ཏེ་ཁྱོད་ཀྱིས་བདེན་སྨྲས་ན། །སྐལ་ངན་དེ་དག་བདུད་ཀྱིས་བསླུས། །དེ་དག་ཡང་དག་ལམ་ཞུགས་ན། །ཁྱོད་ཀྱིས་འཇིག་རྟེན་བསླུས་སམ་ཅི། །ཁྱོད་ཀྱིས་ཇི་ལྟར་གསུང་བཞིན་སྨྲས་ན། །སྐྱེ་བོ་ཕལ་ཆེར་བདག་ལ་གཤེ། །གཞན་དང་རྗེས་སུ་མཐུན་པར་སྨྲས་ན། །ཁོ་བོ་གཡང་སར་ལྷུང་དུ་དོགས། །དེ་ལྟར་བདག་དང་གཞན་གྱི་ཕྱོགས་ལ། །གཟུ་བོར་གནས་པའི་དཔང་པོ་གཞན། །མ་རྙེད་ཕྱིར་ན་བདེན་ཡུས་འདི་ནི། །སྟོན་པའི་སྙན་དུ་སྤྲིངས་པ་ཡིན། །སྟོན་པའི་སྤྲིངས་ཡིག་ཤཱཀྱའི་དགེ་སློང་གཞོན་ནུ་བློ་གྲོས་ཀྱིས་མདོག་ལྷོད་ཀྱི་ཆོས་གྲྭ་ཆེན་པོར་སྦྱར་བའོ།། །།དགེའོ།། ༈ །དུས་ཀྱི་འཁོར་ལོའི་དཔྱད་པ་ལས་བརྩམས་ཏེ་བསྟན་འཛིན་རྣམས་ལ་འཕྲིན་དུ་གསོལ་བ་ནོར་བུའི་ཕྲེང་བ་ཞེས་བྱ་བ། ཕྱོགས་བཅུའི་རྒྱལ་བ་སྲས་དང་བཅས་པ་ཐམས་ཅད་ལ་ཕྱག་འཚལ་ལོ། །གང་གིས་ཤེས་བྱའི་དེ་ཉིད་ཀུན། །མ་ལུས་ཐུགས་སུ་ཆུད་གྱུར་ཅིང་། །གཞན་ལ་བརྩེ་བས་རྗེས་སྟོན་པ། །སངས་རྒྱས་དེ་ལ་བདག་ཅག་དད། །མི་ཤེས་མུན་པ་སེལ་བའི་སྣང་བྱེད་མཆོག །ལུང་དང་རྟོགས་པའི་བདག་ཉིད་དམ་ཆོས་དང་། །ཇི་ལྟ་ཇི་སྙེད་གཟིགས་པའི་སྤྱན་མངའ་བ། །འཕགས་མཆོག་དགེ་འདུན་ཚོགས་ལའང་བདག་གུས་སོ། །སངས་རྒྱས་བསྟན་ལ་ཆེད་ཆེར་མི་འཛིན་ཞིང་། །དམ་ཆོས་རིན་ཆེན་འཚོང་བའི་དོན་མཐུན་པ། །འདོད་པའི་ཁོལ་པོ་སྲེད་པའི་རྗེས་འབྲང་མི། །མཁས་པར་རློམ་གཞན་དེ་དག་མིང་ཙམ་ཡིན། །ཐུབ་བསྟན་འགྲོ་བའི་མིག་བུ་ལྟར་མཐོང་ཞིང་། །གསུང་རབ་དེ་ཉིད་འབྱེད་ལ་རྟག་ཏུ་བརྩོན། །ལུང་རིགས་བདུད་རྩིས་བློ་གྲོས་ལུས་རྒྱས་པའི། །བསྟན་འཛིན་རྣམས་ཀྱི་སྙན་དུ་འདི་སྤྲིང་ངོ་། །ཕན་བདེའི་འབྱུང་གནས་ཐུབ་བསྟན་ཡིད་བཞིན་ནོར། །སྒྲོ་སྐུར་དྲི་མའི་འདམ་རྫབ་ཀྱིས་གོས་པ། །ལུང་རིགས་རྣམ་དག་གང་གའི་ཆུ་རྒྱུན་གྱིས། །རྟག་ཏུ་བྱི་དོར་བྱེད་ལ་བརྩོན་འཚལ་ལོ། །འཕགས་་་་་་གཞན་དུ་ཡང་གསུངས་པ་མདོ་གཙོ་ཆེ་བའི་དབང་དུ་བྱས་པའི་ཡུལ་དུ་ཐུབ་པའི་དབང་པོ་ཡིས།་་་་་ཚིགས་སུ་བཅད་པ་འདིའི་དོན་སྤྱོད་བསྡུས་སུ་འཕགས་པ་ལྷས་བཤད། །དམན་དང་རྒྱ་ཆེའི་ཆོས་ལ་མོས་རྣམས་ལ། །བརྒྱད་ཁྲི་བཞི་སྟོང་ཆོས་ཀྱི་འཁོར་ལོ་ནི། །འདོད་ཆགས་བྲལ་བའི་གཟུགས་ཀྱིས་ཐོག་མར་བསྐོར། །གཅིག་ཏུ་ཟབ་མོའི་དོན་ལ་མོས་རྣམས་ལ། །འཁོར་ལོས་བསྒྱུར་བའི་གཟུགས་སུ་སྤྲུལ་ནས་ཀྱང་། །ཆགས་ཅན་སྐྱེས་བུ་འདུལ་བའི་དོན་གྱི་ཕྱིར། །རྣམ་མང་རྒྱུད་སྡེའི་ཆོས་འཁོར་གཞན་དུ་སྐོར། །ཐུབ་པ་ནོངས་འོག་རྒྱལ་པོའི་ཁབ་ཉིད་དུ། །འོད་སྲུང་ཉེ་བའི་འཁོར་དང་ཀུན་དགའ་བོས། །ཐེག་པ་དམན་པའི་སྡེ་སྣོད་རིན་ཆེན་གསུམ། །སྒྲོ་སྐུར་མེད་པར་བསྡུས་ཞེས་་་་་་འདུལ་བ་ལུང་ལས་འབྱུང་། །དེ་ནས་བརྒྱ་ཕྲག་གཅིག་དང་བཅུ་འདས་ཚེ། །ཡངས་པ་ཅན་གྱི་གྲོང་ཁྱེར་ཆེན་པོ་རུ། །གྲགས་པ་ལ་སོགས་དགྲ་བཅོམ་བདུན་བརྒྱ་ཡིས། །བསྡུ་བ་གཉིས་པ་བྱས་ཞེས་གསལ་བར་ཐོས། །དེ་ནས་རིམ་གྱིས་བདུད་ཀྱི་ལས་གཡོས་ཏེ་་་་་་ཚིགས་སུ་བཅད་པ་འདིའི་ཕྱེད་དང་པོའི་དོན་རྟོག་གེ་འབར་བར་ཡོད་ཕྱི་མའི་དོན་མཁས་པ་རྣམས་ལ་གྲགས། ཐུབ་པའི་བསྟན་ལ་སྡེ་པ་བཅོ་བརྒྱད་གྱེས། །རྒྱལ་པོ་ཀྲི་ཀྲཱི་རྨི་ལམ་ལུང་བསྟན་མདོའི། །རྗེས་འབྲང་བསྡུ་བ་གསུམ་པ་བྱས་ཞེས་གྲགས། །ཐེག་ཆེན་ཤིན་ཏུ་རྒྱས་པའི་མདོ་སྡེ་རྣམ་མང་རྣམས། །བྱམས་པ་སྤྱན་རས་གཟིགས་དང་འཇམ་དབྱངས་སོགས། །རྒྱལ་སྲས་རྣམས་ཀྱིས་ལེགས་པར་བསྡུས་སོ་ཞེས། །ཚད་ལྡན་མཁས་པའི་གཞུང་་་་་་རྟོག་གེ་འབར་བར། དུ་གསལ་བར་བཀོད། །ཉི་མ་གུང་པ་ཤ་ནའི་གོས་ཅན་སོགས། །ཉན་ཐོས་བསྟན་པ་འཛིན་པར་ཐུབ་པས་་་་་་འདུལ་བ་ལུང་ལས་གསུངས། །ཐེག་ཆེན་བསྟན་ལ་རྒྱལ་བའི་རྒྱལ་ཚབ་ཏུ། །ཀླུ་སྒྲུབ་ཀླུ་ཡི་དབང་པོ་ལུང་་་་་་ལང་དཀར་གཤེགས་པ་སོགས་ནས། བསྟན་ཏེ། །བསྡུ་བ་གཉིས་པའི་འོག་ཏུ་གསུང་རབ་ཀྱི། །དགོངས་འགྲེལ་གྲུབ་མཐའ་བཞི་ཡི་དབྱེ་བ་བྱུང་། །མངོན་པ་སྡེ་བདུན་བྱེ་བྲག་བཤད་མཚོ་སོགས། །བྱེ་བྲག་སྨྲ་བའི་གཞུང་ཆེན་ཐོག་་་་་མངོན་པ་སྡེ་བདུན་ཐུབ་པ་བཞུགས་པའི་དུས་ན། མོའུ་གལ་སོགས་དགྲ་བཅོམ་པ་རྣམས་ཀྱིས་བསྡུས་ཞེས་བྱེ་བྲག་སྨྲ་བ་འདོད་ཀྱང་། བསྡུ་བ་གཉིས་པའི་འོག་ཏུ་སོ་སོ་སྐྱེ་བོ་རྣམས་ཀྱིས་བྱས་པར་མདོ་སྡེ་དང་དབྱིག་གཉེན་སོགས་བཞེད་དེ། མཛོད་འགྲེལ་དུ། སྟོན་པ་འཇིག་རྟེན་མིག་ནི་ཟུམ་གྱུར་ཅིང་། །དཔང་གྱུར་སྐྱེ་བོ་ཕལ་ཆེར་འདས་པ་ན། །དེ་ཉིད་མ་མཐོང་རང་དགར་གྱུར་པ་ཡི། །རྟོག་གེ་ངན་པ་རྣམས་ཀྱིས་བསྟན་འདི་དཀྲུགས། །ཞེས་འབྱུང་བས་སོ་མར་དར། །དེ་ཚེ་རིགས་པའི་རྗེས་འབྲང་བློ་ལྡན་འགས། །བསྟན་་་་་་མངོན་པ་སྡེ་བདུན་སོགས་བཅོས་དོན་ལ་ཡིད་བརྟན་མ་མཐོང་ནས། །མདོ་སྡེའི་དོན་ལ་རིགས་པས་རྣམ་དཔྱད་དེ། །དོན་རྣམས་འཇོག་ཕྱིར་མདོ་སྡེ་པ་ཞེས་གྲགས། །སྟོན་པ་འདས་ནས་བཞི་བརྒྱའི་ལོ་འདས་ཚེ། །བེ་ཏའི་ཡུལ་དུ་ལི་ཙཱ་བི་གཞོན་ནུ། །ཀླུ་སྒྲུབ་ཞེས་བྱའི་དགེ་སློང་དུ་གྱུར་ནས། །ཐུབ་བསྟན་རྒྱས་པར་མདོ་སྡེའི་ཚོགས་ལང་གཤེགས། སྤྲིན་ཆེན། རྔ་བོ་ཆེ། འཇམ་དཔལ་རྩ་རྒྱུད་ཆེ་བ་སོགས།་་་་་ལས་གསུངས། །ཀླུ་ཡི་ཡུལ་སོགས་འཇིག་རྟེན་གཞན་དག་ནས། །ཟབ་ཅིང་རྒྱ་ཆེའི་མདོ་སྡེ་རྣམ་མང་བླངས། །རྟག་ཆད་མཐར་ལྟའི་མུན་པ་སྟུག་པོ་བཅོམ། །མཐའ་བྲལ་དབུ་མའི་སྒྲོན་མེ་དེ་ཡིས་སྦར། །དེ་འོག་ཐུབ་པས་ལུང་བསྟན་་་་་་འཇམ་དཔལ་རྩ་རྒྱུད་ནས་ཐོགས་མེད་ཀྱིས། །མི་ཕམ་མགོན་ལ་བཀའ་དྲིན་རྗེས་ཐོབ་ནས། །རྣམ་རིག་སྨྲ་བའི་གྲུབ་མཐའ་གསལ་བྱས་ཞེས། །རྒྱ་བོད་་་་་་ལེགས་ལྡན་འབྱེད། ཟླ་བ་གྲགས་པ། བོད་ཀྱི་ལོ་ཙཱ་བ་ཆེན་པོ་ཡེ་ཤེས་སྡེ། ཤིང་རྟ་ཆེན་པོ་རྣམས་ལ་གྲགས། །འདི་དག་ཐེག་ཆེན་ཤིང་རྟའི་སྲོལ་འབྱེད་དོ། །ཐེག་ཆེན་མདོ་དང་རྒྱུད་སྡེའི་དགོངས་པ་རྣམས། །གཉིས་པོ་འདི་ཡི་ལུགས་དང་མི་མཐུན་པ། །གང་གིས་བཀྲལ་དེ་ལོག་པའི་ལམ་དུ་ཤེས། །དེ་ལྟར་དགོངས་འགྲེལ་ཤིང་རྟའི་སྲོལ་འབྱེད་བཞི། །ཐུབ་པའི་བསྟན་ལ་འཕགས་པའི་ཡུལ་དུ་བྱུང་། །ལུགས་དེ་དག་དང་མི་མཐུན་གང་ཡིན་པ། །དེ་ནི་བདེ་གཤེགས་གྲུབ་མཐའི་ཁོངས་སུ་མིན། །དེ་ཕྱིར་བདག་ཉིད་ལེགས་པར་འདོད་རྣམས་ཀྱིས། །ཚུལ་འདི་དག་ལ་ལེགས་པར་འདྲིས་བྱས་ནས། །ཆོས་ལུགས་གཞུང་ལུགས་གྲུབ་པའི་མཐའ་རྣམས་ལ། །རྣམ་པར་དཔྱོད་ན་མཛེས་ཀྱིས་གཞན་དུ་མིན། །གངས་རིའི་ཁྲོད་འདིར་རྨོངས་རྣམས་གཙོར་བྱེད་པའི། །ལོག་པའི་གཞུང་དང་ཆོས་ལུགས་བསམ་མི་ཁྱབ། །མཁས་པ་རྣམས་ལ་ཚད་མར་གྲགས་པ་ཡི། །གཞུང་ལུགས་འགའ་ལ་ཡིད་བརྟན་མེད་པར་མཐོང་། །དུས་ཀྱི་འཁོར་ལོ་་་་་་རྩ་འགྲེལ་རྡོར་སྙིང་འགྲེལ་བ། བདེ་མཆོག་བསྟོད་འགྲེལ་སོགས། ཤཾ་བྷ་ལ་ནས་འོངས་པར་གྲགས། ལ་སོགས་ས་བཅུ་ཡི། །དབང་ཕྱུག་རྣམས་ཀྱིས་མཛད་པར་གྲགས་ན་ཡང་། །རིགས་དང་མི་རིགས་རྣམ་འབྱེད་བློ་ལྡན་གྱིས། །རྣམ་པར་དཔྱད་ན་འཐད་པའི་ཚུལ་མ་མཐོང་། །དུས་འཁོར་གྱི་་་་་་རྩ་བའི་རྒྱུད་ལ་ཨེ་ཝཾ་ཡིག་གཉིས་མེད། །བསྡུས་པའི་རྒྱུད་ནང་འགལ་བ་དུ་མ་མཐོང་། །གང་གིས་བླངས་པའི་ཁུངས་ཀྱང་མི་སྣང་ན། འཕྱོན་མའི་བུ་བཞིན་ཡིད་བརྟན་སུ་ལ་བྱེད། །དེ་ཕྱིར་འདི་ལ་ཡིད་བརྟན་མ་མཐོང་ནས། །འཕགས་པའི་ཡུལ་དང་གངས་རིའི་ཁྲོད་འདིར་ཡང་། །དཔྱོད་ལྡན་ཆེན་པོ་འགའ་ཡིས་རྣམ་པར་དཔྱད། །གཞུང་ཙམ་ཀློག་པའི་མཁས་རྣམས་འདི་ཡིས་ཚིམ། །་་་་་དུས་འཁོར་རྒྱ་གར་དུ་བྱུང་བའི་དུས་སུ་ཐམས་ཅད་མཁྱེན་པ་གཉིས་པ་ལྟར་གྲགས་པ་སློབ་དཔོན་ཤནྟི་པས་ཚད་མར་མི་བྱེད་ཅིང་། དེའི་རྒྱུ་མཚན་གྱིས་སློབ་དཔོན་ཨ་བྱ་ཀ་རས་ཀྱང་མན་ངག་སྙེ་མར། འོ་ན་དུས་ཀྱི་འཁོར་ལོ་ལ་སོགས་པ་དང་། དེའི་རྗེས་སུ་འབྲང་བའི་གཞུང་ནས་མང་དུ་ཐེག་པ་གསུམ་དང་འགལ་བར་རྣམ་པར་གཞག་པ་དེས་ན། དེའི་གཞུང་བྱེད་པའི་གྲགས་པ་དང་། པདྨ་དཀར་པོ་དང་། རྡོ་རྗེ་སྙིང་པོ་དང་། ཕྱག་ན་རྡོ་རྗེའི་མིང་ཅན་ནི་བྱང་ཆུབ་སེམས་དཔའ་མ་ཡིན་ནོ་ཞེས་མང་དུ་མཁྱེན་པ་རྣམས་སྨྲ་ལ། དེས་ན་འགལ་བ་ཐམས་ཅད་མི་སྤོང་བ་ལ་འགལ་བ་འགའ་ཙམ་ཡང་སྤོང་བར་མི་བྱེད་དོ་ཞེས་གསུངས་ལ། རྡོ་རྗེ་འཛིན་པ་ཆེན་པོ་རྗེ་བཙུན་གྲགས་པ་རྒྱལ་མཚན་གྱིས་ཀྱང་རྩ་ལྟུང་འཁྲུལ་སྤོང་དུ་བཀག མཁས་པ་ཆེན་པོ་བཅོམ་རལ་གྱིས་ཀྱང་འདི་ཕྱི་ནང་འདྲེས་པའི་རྒྱུད་ཡིན་པར་གསུངས་ནས། ཕྱི་ནང་གི་ཆོས་སྐད་ཤན་འབྱེད་པའི་བསྟན་བཅོས་ཀྱང་མཛད་དོ། །བཤད་པའི་གཞུང་ཙམ་ཀློག་པའི་མཁས་རྣམས་འདི་ཡིས་ཚིམ། རྒྱུད་དང་། མཚན་བརྗོད་ལ་སོགས་པ་དང་། གསང་འདུས་ཀྱི་རྒྱུད་ཕྱི་མ་ལ་སོགས་པ་དང་། མདོ་ལ་ཡང་། སྡུད་པ་སོགས་རྒྱས་པ་དབང་དབྱངས་བསྙད་ཀྱིས་གསུངས་ཀྱང་། རྩ་བའི་རྒྱུད་ཀྱི་ཡན་ལག་འགའ་ཞིག་ལ། །ཨེ་ཝཾ་ཡིག་གཉིས་མེད་པར་རིགས་ན་ཡང་། །གཞན་ལ་ཇི་ལྟར་རིགས་ཞེས་ཐེ་ཚོམ་འགྱུར། །བརྒྱད་ཁྲི་བཞི་སྟོང་ཆོས་ཀྱི་གཞི་ཡིན་ཕྱིར། །ཐུབ་པས་ཐོག་མར་ཨེ་ཝཾ་སྨོས་སོ་ཞེས། །ལྷ་ཡི་དབང་པོས་ཞུས་པའི་རྒྱུད་ལས་གསུངས། དེ་དང་དེ་ཡིས་འགལ་བའང་སྤོང་བར་གྱིས། །ཐོག་མར་འདི་སྐད་བདག་གིས་ཐོས་པ་ཞེས། །གྱིས་ལ་ང་ཡི་མདོ་རྣམས་སྡུད་ཤིག་ཅེས། །སྟོན་པས་དགེ་སློང་རྣམས་ལ་བཀའ་བསྩལ་པ། །ཆོས་ཡང་དག་པར་སྡུད་པ་སོགས་ལས། །ཅི་ཕྱིར་འདི་སྐད་ཅེས་བྱ་འདི། །གང་ཕྱིར་དང་པོར་རབ་ཏུ་སྦྱར། །ཅི་འདི་བདེ་གཤེགས་གསུང་ཡིན་ནམ། །ཉན་ཐོས་ཀྱིས་བཤད་ཡིན་ནམ་ཅི། །བདག་གི་སོམ་ཉི་འདི་ཀུན་ནས། །སྲིད་མཐར་ཕྱིན་པས་བསལ་དུ་གསོལ། །དམ་ཆོས་ཡོན་ཏན་སྨྲ་བ་ཡི། །ལྷ་ཡི་དབང་པོའི་ཚིགས་གསན་ནས། །དེ་ནས་ལེགས་སོ་ཞེས་བྱིན་ཏེ། །བཅོམ་ལྡན་འདས་ཀྱིས་འདི་སྐད་གསུངས། །གང་ཕྱིར་ཐམས་ཅད་གཟིགས་པ་ཡི། །དང་པོར་འདི་སྐད་ཅེས་གསུངས་པ། །དེ་ནི་གོ་རིམ་ཇི་བཞིན་དུ། །ལྷའི་དབང་པོ་མཉན་པར་གྱིས། །ཆོས་ཀྱི་ཕུང་པོ་བརྒྱད་ཁྲི་དང་། །བཞི་སྟོང་གིས་ནི་གྲངས་སྙེད་ཀྱི། །ཀུན་གྱི་གཞི་དང་ཕ་མ་ནི། །ཡི་གེ་གཉིས་སུ་དེ་བཞིན་བསྟན། །ཡི་གེ་ཨེ་ནི་མར་གྱུར་ལ། །ཝཾ་ནི་ཕ་ཞེས་བྱ་བར་གྲགས། །ཐིག་ལེ་དེར་ནི་སྦྱོར་བ་སྟེ། །སྦྱོར་དེ་ཤིན་དུ་རྨད་བྱུང་བའོ། །ཨེ་ཝཾ་ཡིག་གཉིས་སྒྱུ་མ་ལ། །ཐམས་ཅད་མཁྱེན་པ་འདིར་བཞུགས་པས། །དམ་ཆོས་བསྟན་པའི་ཐོག་མར་ནི། །ཨེ་ཝཾ་དེ་ཕྱིར་རབ་ཏུ་བཤད། །ཞེས་དང་། སྒྲོན་གསལ་དུ། འདིར་གསོལ་བ། དགོངས་པ་གང་གིས་སྟུད་པར་བྱེད་པས་དེ་བཞིན་གཤེགས་པ་ཐམས་ཅད་ཀྱི་གསུང་རབ་རྣམས་ལ་འདི་སྐད་བདག་གིས་ཐོས་ཅེས་སྟོན་པར་བྱེད། འདི་སྐད་བདག་གི་ཞེའམ། འདི་སྐད་བདག་གིས་ཞེས་བྱ་བ་ལ་སོགས་པས་ཀྱང་སྟོན་པར་ནུས་ལ་ཉིད་ཡིན་ནོ་ཞེ་ན། སྨྲས་པ། དེ་བཞིན་གཤེགས་པ་ཐམས་ཅད་ཀྱི་རྒྱུར་གྱུར་པ་ཤེས་རབ་དང་ཐབས་སྟོན་པ་ཉིད་ཀྱིས་ན་གསུང་རབ་ཐམས་ཅད་ཀྱི་དང་པོར་ངེས་པར་བརྗོད་དགོས་སོ་ཞེས་གསུངས་ལ། སཾ་བུ་ཊའི་རྒྱུད་ལས་ཀྱང་། རིགས་ཀྱི་བུ་འདི་སྐད་བདག་གིས་ཐོས་པ་ཞེས་བྱ་བའི་ཡིག་འབྲུ་ནི། ཆོས་ཀྱི་ཐོག་མར་རྟག་ཏུ་ཡང་དག་པར་གནས་པ་སྟེ། དག་པ་དང་ཡང་དག་པར་རྫོགས་པའི་སངས་རྒྱས་ཀྱི་དངོས་གྲུབ་བསྐྱེད་པར་བྱེད་པའོ། །ཞེས་གསུངས་སོ། །དེས་ཀྱང་འདི་ལ་ཇི་ལྟར་གནོད་མི་འགྱུར། །འདི་སྐད་བདག་གིས་ཐོས་པ་ཞེས་བྱ་བས་་་་་་དུས་འཁོར་རྩ་རྒྱུད་ལས། །གལ་ཏེ་དྲང་སྲོང་རྣམས་ལ་ཆོས་བསྟན་ན། །གཞན་ལས་ཐོས་ཕྱིར་འདི་ནི་ཀུན་མཁྱེན་མིན། །ཞེས་བྱའི་རྩོད་པ་འབྱུང་ཕྱིར་མ་བཀོད་ལ། །བླ་མེད་རྒྱུད་ཀྱི་ཨེ་ཝཾ་ལ་སོགས་པ། །་་་་་བཞུགས་པའི་གནས་སྟོན་པའི་ཡི་གེ་རྣམས། བཤད་ཚུལ་བཞི་ཡི་སྒོ་ནས་འཆད་བྱེད་པ། །འདི་ནི་རྡོ་རྗེ་འཆང་གི་མན་ངག་ཡིན། །གསང་འདུས་ཀྱི་རྒྱུད་་་་་་རྡོ་རྗེ་འཕྲེང་བའི་རྒྱུད་་་་་་ཡི་གེ་འདིའི། ཀྱིས་དེ་ལྟར་བཤད། །གང་ཚེ་ཡི་གེའི་དོན་དུ་འཆད་པ་ན། །འདི་ནི་སྡུད་པ་པོ་ཡི་ཚིག་ཡིན་ཕྱིར། །་་་་་དོན་གོ་སླ་བས་མ་གསུངས། སྤྱི་དོན་གསུམ་གྱིས། སྟོན་པས་གཞན་ལ་ཐོས་ཞེས་ཐེ་ཚོམ་ནི། །བླུན་པོ་ལ་ཡང་སྐྱེ་བའི་སྐབས་ཡོད་མིན། །གལ་ཏེ་སྤྱི་ཡི་དོན་དུ་འཆད་པ་ན། །དེ་ཕྱིར་བསྐྱེད་རིམ་དོན་དུ་སྦྱོར་ཕྱིར་དང་། །སྦས་དང་མཐར་ཐུག་དོན་དུ་སྟོན་པ་ན། །རྫོགས་རིམ་དོན་ལ་སྦྱོར་བར་ཐེ་ཚོམ་མེད། །དོན་ལ་རྟོན་པའི་མཁས་པ་དོགས་མེད་ཀྱང་། །ཚིག་ལ་རྟོན་པའི་བླུན་པོ་དོགས་ཞེ་ན། །མདོ་རྒྱུད་གཞན་དུ་བཀོད་པ་མི་རིགས་འགྱུར། །བླུན་པོ་དོགས་པ་སྐྱེ་བ་མ་བཀག་ཕྱིར། །དོགས་་་་་་ཀུན་མཁྱེན་མ་ཡིན་པའི་རྩོད་པ་པས་འཇིགས་པས་ཨེ་ཝཾ་མི་འགོད་ན། །མདོ་རྒྱུད་་་་་་གཞན་ལ་ཨེ་ཝཾ་ཡིག་གཉིས་མཐོང་བའི་ཕྱིར། །འདི་ལ་མེད་པས་སྟོན་པས་མ་གསུངས་ཞེས། །རྩོད་པ་འབྱུང་བས་ཤིན་ཏུའང་བཀོད་པར་རིགས། །རྩ་རྒྱུད་ཉིད་ནས་དེ་ཡི་དོགས་སྤོང་ཕྱིར། །སྐྱོན་མེད་དེ་ན་ཨེ་ཝཾ་བཀོད་ན་ཡང་། །དོགས་སྤོང་རྩ་རྒྱུད་ཉིད་དུ་བཀོད་པས་ཆོག །རིགས་པ་མཚུངས་ལ་ཅིག་ཤོས་ཅི་ཕྱིར་སྤོང་། །དྲི་མེད་འོད་དང་རྒྱུད་ཀྱི་འགྲེལ་པར་་་་་་མངོན་ཤེས་མེད་པར་རྒྱུད་ཀྱི་འགྲེལ་བྱེད་པ། །མི་རིགས་ཞེས་པ་འདི་ཡང་དཔྱད་པར་བྱ། །དེ་ལྟ་ཡིན་ན་མངོན་ཤེས་མེད་པ་ཡིས། །རྒྱུད་འཆད་པ་ཡང་མི་རིགས་མཚུངས་ཕྱིར་རོ། །གལ་ཏེ་མངོན་ཤེས་ལྡན་པའི་འགྲེལ་པ་ལ། །བརྟེན་ནས་འཆད་པས་ཉེས་པ་མེད་ཅེ་ན། །མངོན་ཤེས་མེད་པར་མངོན་ཤེས་ལྡན་པ་ཡིས། །བྱས་པའི་འགྲེལ་པར་གང་གིས་ཤེས་པར་འགྱུར། །གལ་ཏེ་ཤེས་ན་མངོན་ཤེས་མེད་ན་ཡང་། །མངོན་ཤེས་ལྡན་པ་བླ་མའི་མན་ངག་ལ། །བརྟེན་ནས་རྒྱུད་ཀྱི་འགྲེལ་པའང་ཅིས་མི་ནུས། །རྡོ་རྗེ་འཆང་ནས་བརྒྱུད་པའི་མན་ངག་དག །ཡོད་ན་མངོན་ཤེས་མེད་ཀྱང་རྒྱུད་དོན་ཤེས། །མན་ངག་མེད་ན་མངོན་ཤེས་ལྔ་ཡོད་ཀྱང་། །རྒྱུད་དོན་ཤེས་པར་མི་ནུས་་་་་་ཕྱི་རོལ་པའི་དྲང་སྲོང་་་་་་འགའ་ལ་བསྐལ་པ་འཇིག་ཆགས་དྲུག་ཅུ་རྩ་དྲུག་གི་བར་གྱི་འདས་མ་འོངས་ཤེས་པའི་མངོན་ཤེས་ཡོད་པ་བཞིན། །དེ་ཕྱིར་འདི་ནི་འཕགས་ཡུལ་མཁས་རྣམས་ཀྱིས། །རྒྱུད་འགྲེལ་རྣམས་ལ་སྡང་སྨྲས་བྱེད་པར་ཟད། །རྒྱུད་དོན་ཤེས་ལ་མངོན་པར་ཤེས་པ་ལྔ། །གདོན་མི་ཟ་བར་དགོས་པ་མ་ཡིན་ནོ། །རྩ་རྒྱུད་བསྡུས་་་་་་རྒྱུད་ཀྱི་ཐོག་མར་ཟླ་བ་བཟང་པོ་ཡིས། །གྲངས་ཅན་གྱི་་་་་་སྐྱེས་བུ་་་་་་ལ་སོགས་ཤེས་བྱ་ཉི་ཤུ་རྩ་ལྔའི་་་་་་དབྱེ་བའི་བདག་ཉིད། བདག་ཉིད་དྲིས། །འདི་ནི་ལུང་མ་བསྟན་གྱི་དྲི་བ་ཡིན། །འཇིག་རྟེན་མཐའ་ལྡན་སོགས་དང་མཚུངས་ཕྱིར་རོ། །འགྲོ་བ་འབྱུང་བའི་སྐྱེ་གནས་ཅན་དུ་་་་་་མངལ་སྐྱེས་མེ། སྒོང་སྐྱེས་རླུང་། དྲོད་གཤེར་སྐྱེས་ཆུ། །རྫུས་སྐྱེས་ཆེན་པོ་སའི་རྡུལ་གྱི་སྐྱེ་གནས་སུ་བཤད། བཤད། །ཚུ་རོལ་མཛེས་པར་བྱེད་པའི་གཞུང་ལུགས་ཡིན། །ཁྱད་གཞི་མེད་པས་ཁྱད་ཆོས་དཔྱོད་པ་མི་འཐད་པས་ལུང་སྟོན་པར་མི་འགྱུར། དཔེར་ན་བདག་ཉིད་འཇིག་རྟེན་ལྡན་མི་ལྡན་དྲིས་པའི་ཁ་ཅིག་ཤིང་གི་རྣམ་པ་ཅན་གྱི་སེམས་ཅན་ཐམས་ཅད་ཡོད་པར་བཤད་པས། དེ་ཡིན་ཅེས་པ་མི་རིགས་ཏེ། ལུང་དུ་ཀ་བ་སོགས་ཀྱི་སེམས་ཅན་བཤད་པ་ནི། ཉི་ཚེ་བའི་དམྱལ་བ་ཡིན་གྱི། དུད་འགྲོ་མིན་ནོ། །ཁ་ཅིག་ལྗོན་པ་རྟ་མགོ་ཅན་ཞེས་པའང་མིའམ་ཅི་སོགས་མིའི་གླིང་དུ་བཤད་པ་དང་སྔ་ཕྱི་འགལ་ལོ། །ལྗོན་ཤིང་ལ་སོགས་དུད་འགྲོའི་སྐྱེ་བར་གསུངས། །འདི་ནི་གཅེར་བུ་པ་ཡང་་་་་་སྲོག་ལྡན་གྱི་སྡེ་ཚན་དགུའི་ནང་ནས་ཤིང་དབང་པོ་གཅིག་པ་ཅན་དུ་འདོད་པའི་ལུགས་བཟང་ཡིན། །སྟོང་པ་ཞེས་བྱའི་རྡུལ་གྱིས་འཇིག་རྟེན་བརྩམས། །འདི་ནི་བྱེ་བྲག་པ་ཡི་གཞུང་ལུགས་ཡིན། །གླིང་དང་རི་རབ་སོགས་ཀྱི་དབྱིབས་ཀྱི་ཚད། །མངོན་པའི་སྡེ་སྣོད་རྣམས་དང་མཐུན་པ་མེད། །སེམས་ཅན་བསམ་པའི་དབང་གིས་མི་འགལ་ན། །ཚངས་པའི་ཡུལ་ལ་དཔག་ཚད་བྱེ་བའི་ཁྱོན། །ལྡན་པར་སྨྲ་བའི་་་་་་རིག་བྱེད་པའི་གཞུང་ལུགས་ཅི་ཕྱིར་འགོག །དེ་ནི་ཐ་སྙད་དུ་ཡང་མ་གྲུབ་ན། །དཔག་ཚད་་་་་་འབུམ་ཕྲག་བཞི་པའི་འཇིག་རྟེན་་་་་་མངོན་པ་དང་དུས་འཁོར་ནས་བཤད་པ་སེམས་ཅན་སོ་སོའི་སྣང་བ་ཡིན་ན། གང་གིས་འགྲུབ། །གང་ཟག་་་་་་མངོན་པ་དང་དུས་འཁོར་གྱི་གང་ལ་འཇིག་རྟེན་གང་སྣང་བའི། །རྣམ་པར་དབྱེ་བ་འདི་ཡང་སྨྲ་དགོས་སོ། །རིགས་མི་མཐུན་པའི་འགྲོ་བ་དངོས་གཅིག་ཀྱང་། །་་་་་ཆུ་ལ་རྣག་ཁྲག་ཏུ་མཐོང་བ་སོགས་ཐ་དད་སྣང་བར་སྟོན་པས་ལུང་ལས་གསུངས། །རིགས་མཐུན་འགྲོ་ལ་ཕྱི་རོལ་དངོས་པོ་གཅིག །ཚད་དང་དབྱིབས་སོགས་འགལ་བ་ཇི་ལྟར་སྣང་། །ཕུག་ཁྲུ་གང་བར་འཁོར་ལོ་བསྒྱུར་བ་སྡེ་དང་བཅས་པ་སྟོན་པ།་་་་་འཇིག་རྟེན་ཡུངས་འབྲུར་འཇུག་སོགས་དཔེར་་་་་་ཐ་སྙད་དུ་འགྲོ་བ་རིགས་མཐུན་ལ་འཇིག་རྟེན་མི་འདྲ་བར་སྣང་བའི་མི་རུང་། །དེ་དག་མཐུ་ལྡན་རྣམས་ཀྱི་རྣམ་ཐར་ཡིན། །ཐ་སྙད་བདེན་པའི་ངོ་ན་དེ་ཡོད་མིན། །དེ་ཕྱིར་ཞྭ་དཔེ་ལྷམ་ལ་མ་བཀབ་ཅིག །དུམ་བུ་བཅུ་གཉིས་པ་ལ་ཀླ་ཀློ་ཡི། །ཆོས་འཇུག་འཁོར་ལོ་ཅན་གྱིས་དེ་འཇོམས་ལོ། །སྒྲ་མི་སྙན་དུ་ཀླ་ཀློའི་ཆོས་འཇུག་ན། །མི་དགེ་བཅུ་པོ་སྤྱོད་པ་ཡོད་པར་འགྱུར། །འཁོར་ལོ་ཅན་གྱི་བསྟན་པ་དེར་འཇུག་ན། །སངས་རྒྱས་བསྟན་པའི་སྣོད་དུ་རུང་བར་འགྱུར། །སྒྲ་མི་་་་་་ངག་འཁྱལ་གྱི་ཆ་གླུ་ལེན་པ་ཙམ་ལས་སྙན་ན་མི་དགེ་བཅུ་མེད་ཅིང་། །བསླབ་པ་གསུམ་གྱི་སྣོད་མ་ཡིན་པར་་་་་་སངས་རྒྱས་བསྟན་པའི་སྣོད་དུ་མི་རུང་ཞེས། །འདུལ་བ་མངོན་པའི་སྡེ་སྣོད་དག་ལས་བཤད། །དེ་དང་འདི་ཡི་འགལ་བའང་སྤོང་བར་གྱིས། །དྲི་མེད་འོད་དུ་་་་་་འཛག་བདེ་འཁོར་བའི་རྒྱུ་ཡི་གཙོ་བོ་རུ། །བཤད་པ་འདི་ཡང་ཤིན་ཏུ་མི་རིགས་ཉིད། །རྟག་ཏུ་བཟོད་དཀའི་དུཿཁ་ཡིས་ནོན་ཕྱིར། །ཚ་དམྱལ་སོགས་ན་འཁྲིག་པའི་འདོད་ཆགས་མེད། །གཟུགས་དང་གཟུགས་མེད་སྐྱེས་པའི་ལྷ་རྣམས་ཀྱིས། །འཁྲིག་པའི་འདོད་ཆགས་བྲལ་ཕྱིར་་་་་་ལྷ་རྣམས་ཐར་བར་འགྱུར། །ཁམས་གོང་དག་ན་་་་་་ཁུ་བ་འཕོ་བ་ཡོད་པར་བཤད་པས་འཁྲིག་པའི་འདོད་ཆགས་ཡོད་དགོས་ན་འཁྲིག་པའི་འདོད་ཆགས་ནི། །ཡོད་ཅེས་སྨྲ་་་་་་གྲུབ་མཐའ་སྨྲ་བ་སུ་ཡང་མི་འདོད་པས་བ་སྔོན་མེད་གཞུང་ལུགས་ཡིན། །གཞན་དུ་འདོད་པའི་ཁམས་དང་ཁྱད་ཅི་ཡོད། །འདི་ལ་ལུང་གི་གནོད་བྱེད་མཐའ་ཡས་སོ། །དཀའ་་་་་་དྲི་མེད་འོད་དུ་ཐུབ་པ་དང་འདོད་ལྡན་གཉིས་ཀ་ཡང་། །བྱང་སེམས་འཛག་པར་མཚུངས་ཕྱིར་ཐར་མེད་ལོ། །དགེ་སློང་འཆར་ཀས་ཁུ་བ་འབྱིན་པ་ཡི། །དགེ་འདུན་ལྷག་མའི་ལྟུང་བ་ཡང་ཡང་སྤྱད། །དེ་ལྟ་ན་ཡང་ཉོན་མོངས་ཀུན་བཅོམ་སྟེ། །དགྲ་བཅོམ་ཐོབ་པར་འདུལ་བའི་ལུང་ལས་གསུངས། །གསང་དབང་ཚེ་ན་བྱང་སེམས་ལྟུང་བའི་ཕྱིར། །རྡོ་རྗེ་འཛིན་པ་དག་ལའང་ཐར་པ་མེད། །ཀུན་དྷ་བྱང་ཆུབ་སེམས་ནི་སྤོང་བྱེད་པ། །རྩ་བའི་ལྟུང་བར་བཤད་པའང་མི་རིགས་ཏེ། །ཁྱིམ་པའི་རྡོ་རྗེ་འཛིན་པ་མེད་པར་འགྱུར། །གལ་ཏེ་ཆོས་ཀྱི་འདུ་ཤེས་ཀྱིས་སྤོང་བ། །རྩ་བའི་ལྟུང་བ་ཡིན་ཕྱིར་མི་འགལ་ན། །རྡོ་རྗེ་པད་མོར་སྙོམས་པར་ནམ་སྦྱོར་བ། །དེ་ཚེ་འདུ་་་་་་ལྷ་སྔགས་ཆོས་ཤེས་གསུམ་གྱིས་འཇུག་པ་འདི། །རྡོ་རྗེ་ཐེག་པའི་ཁྱད་ཆོས་མ་ཡིན་ནམ། །གྲོགས་དག་རང་གི་དེ་ཉིད་མ་སྟོན་ཅིག །ཟད་པར་ནམ་མཁའི་གཟུགས་མེད་སྐྱེ་མཆེད་བཞིར། །སྐྱེ་བ་འཕེན་ལོ་ཟད་པར་ལྷག་མ་དང་། །ཚུལ་ཁྲིམས་ཀྱིས་ནི་གཟུགས་ཀྱི་ཁམས་འགྲུབ་ལོ། །ཟད་པར་ཟིལ་གནོན་རྣམ་ཐར་ལ་སོགས་ཀྱི། །མན་ངག་སངས་རྒྱས་བསྟན་པའི་ཁྱད་ཆོས་ཡིན། །བསྟན་ལ་མ་ཞུགས་པ་ལ་འདི་དག་མེད། །ཕྱི་རོལ་པ་རྣམས་གོང་མར་་་་་་ཁམས་མི་སྐྱེའམ། །ཟད་པར་སོགས་ཀྱིས་སྐྱེ་བ་འཕེན་ན་ཡང་་་་་་ཟད་པར་ནམ་མཁས་ནམ་མཁའ་མཐའ་ཡས་སུ། །སྐྱེ་བར་རིགས་མོད་རྣམ་ཤེས་སོགས་སུ་མིན། །གཞན་དུ་འཕེན་བྱེད་རྣམ་སྨིན་གཡོས་པའི་ཕྱིར། །མི་གཡོ་་་་་་གཟུགས་མེད་དག་ཏུ་སྐྱེ་བའི་ལས་བ་ཡི་ལས་སུ་འདི་མི་འགྱུར། །གྲུབ་མཐའ་བཞི་དང་རིག་བྱེད་བཞི་ལ་སོགས། །དུས་ཀྱི་འཁོར་ལོའི་ཞལ་ནས་གསུངས་ཞེས་པའང་། །དགོངས་པ་ཡོད་ན་དེ་་་་་་གྲུབ་མཐའ་བཞིའི་ལུགས་རྣམས་གསུང་རབ་ཀྱི་དགོངས་པ་ཉིད་བཙལ་བར་གྱིས། །མེད་ན་གནོད་བྱེད་རིགས་པ་འདི་དག་སོམས། །གྲུབ་མཐའ་བཞི་ཡི་བྱུང་ཚུལ་སྔར་བཤད་ཟིན། །གསུང་རབ་དགོངས་པ་གྲུབ་མཐའ་བཞིར་མི་གནས། །གཞན་དུ་བཀའ་ལ་་་་་་རྡུལ་ཕྲན་བདེན་པར་ཡོད་མེད་སོགས་ནང་འགལ་ཇི་ལྟར་ཡང་། །གྲུབ་མཐའ་སྨྲ་་་་་་བཞི་པོ་བ་སོ་སོའང་འདི་མི་་་་་་ཐམས་ཅད་གསུང་རབ་ཀྱི་དགོངས་པ་ཡིན་ལ་བཞེད། །འདིས་ནི་བསམ་པའི་དབང་གིས་གྲུབ་མཐའ་བཞི། །སྟོན་་་་་་མཆོག་མི་འགྱུར་གྱི་པས་གསུང་ཞེས་སྨྲ་བ་དེ་ཡང་གསལ། །རིག་བྱེད་རྣམས་་་་་་སངས་རྒྱས་ལ་ནི་དྲང་སྲོང་རྒྱས་པ་་་་་་མིའུ་ཐུང་དང་མིའུ་ཐུང་གི་ལྷ་སོགས་དང་། །དབྱིག་་་་་་བྱེ་བྲག་པ་གི་སྙིང་པོ་སོགས་ཀྱིས་བྱས་པར་བཤད། །སྤྱོད་པ་པ་སོགས་བྱེད་པོ་མེད་པར་འདོད། །ཐུབ་པས་གསུངས་ཞེས་ཟེར་བ་སྔོན་་་་་་ཕྱི་ནང་གི་གྲུབ་མཐའ་སྨྲ་བ་སུ་ཡང་མ་བྱུང་། །གཞན་དུ་རིག་བྱེད་རྗེས་འབྲང་མུ་སྟེགས་ཅན། །སངས་རྒྱས་བསྟན་པའི་རྗེས་འབྲང་ཅིས་མ་ཡིན། །མི་རིགས་བཞི་པོ་དུས་འཁོར་ལས་བྱུང་ན། །ཚངས་པ་བྱེད་པོར་སྨྲ་དང་ཁྱད་ཅི་ཡོད། །གནས་སྐབས་རིགས་བཞིའི་སྒྲིབ་པ་སྦྱང་བའི་ཕྱིར། །སྟོན་པས་བཞི་ཚན་འདི་དག་གསུངས་ཞེ་ན། །དེ་ལ་འབྲེལ་བ་་་་་་བཞི་ཚན་གསུངས་པའི་རིགས་བཞིའི་སྒྲིབ་པ་འདག་པ་ལ་ཕན་པ་ཅི་ཡོད་ཤེས་ལྡན་དག །སེའུ་བཅུ་པའི་མན་ངག་མི་འགྱུར་རམ། །རིག་བྱེད་སྨྲ་སོགས་དྲང་ཕྱིར་གསུངས་ཞེ་ན། །ཀླ་ཀློ་དྲང་ཕྱིར་ཀླ་ཀློའི་ཆོས་རྣམས་ཀྱང་། །ཐུབ་པས་གསུངས་ཞེས་སྟོན་པར་རིགས་པར་འགྱུར། །དེ་ཕྱིར་འདི་ནི་རིག་བྱེད་ལ་སོགས་ཀྱི། །ཆོས་སྐད་སངས་རྒྱས་བསྟན་ལ་བསྲེ་བའི་བསྙད། །གཞུང་ཙམ་ཀློག་པ་རྣམས་ཀྱིས་འདི་ཡི་མཚང་། །བསྐལ་པར་བསམས་ཀྱང་རིག་པར་འགྱུར་མི་སྲིད། །བྱེ་བྲག་སྨྲ་བས་བརྗོད་དུ་མེད་པ་ཡི། །གང་ཟག་འདོད་ཅེས་སྨྲ་བའང་ཤིན་ཏུ་རྫུན། །བརྗོད་དུ་མེད་པའི་གང་ཟག་གནས་མ་ཡི། །བཟང་པོ་ལམ་པ་དང་། ཀུན་གྱིས་བཀུར་བ་དང་། ཆོས་སྦས་པ་དང་། བླ་མ་པ་རྣམས།་་་་་བུ་ལ་སོགས་པ་སྡེ་པ་ལྔ་ཡིས་འདོད། །བྱེ་བྲག་སྨྲ་བ་་་་་་གཞི་ཐམས་ཅད་ཡོད་སྨྲ་བའི། །སྡེ་པ་ཉིད་ཡིན་་་་་་ཐམས་ཅད་ཡོད་སྨྲ་སོགས་ཏེ་བཅུ་གསུམ་བདག་མེད་འདོད་པར་རྟོག་གེ་འབར་བ་ལས་བཤད་བདག་མེད་ཁས་ལེན་ནོ། །དེ་ལྟ་མིན་ན་ཆོས་མངོན་མཛོད་ལས་ཀྱང་། །བདག་མེད་ཕུང་པོ་ཙམ་ཞེས་ཇི་ལྟར་གསུངས། །བྱེ་བྲག་སྨྲ་བའི་འདོད་པ་འཆད་པ་ན། །འདུས་བྱས་སྐད་ཅིག་བདག་མེད་བྱེད་པོ་མེད། །བདེ་གཤེགས་གཞུང་གི་རབ་བྱེད་ཀྱི། །འདུས་བྱས་ཐམས་ཅད་སྐད་ཅིག་མ། །བདག་གིས་སྟོང་ཞིང་བྱེད་པོ་མེད། །ཞེས་པའི་ལུང་།་་་་་ཞེས་འདི་ཁྱེད་རང་གིས་ཀྱང་མ་དྲངས་སམ། །ཁས་བླངས་སྔ་ཕྱི་འགལ་བ་ཇི་ལྟར་ཡིན། །དེ་མ་ཐག་ཏུ་ནང་འགལ་སྨྲ་བ་ཡི། །ས་བཅུ་པ་ཡི་བསྟན་བཅོས་ཨེ་མ་མཚར། །མདོ་སྡེ་པ་ལ་སུན་འབྱིན་སྨྲ་བ་ནི། །གལ་ཏེ་ཐོགས་པ་མེད་པའི་གཟུགས་མེད་ན། །ཐམས་ཅད་མཁྱེན་སྐུ་ཐོགས་པ་མེད་མི་འགྱུར། །ཞེས་པའི་ཐལ་བ་འབྲེལ་བ་མེད་པ་སྟེ། །མདོ་སྡེ་པ་ལ་ཁས་ལེན་མེད་ཕྱིར་རོ། །ཐོགས་པ་མེད་པའི་གཟུགས་མེད་དེས་མི་འདོད། །རྣམ་རིག་མིན་པའི་གཟུགས་ལ་དབང་བྱས་ནས། །ཐོགས་པ་མེད་པའི་གཟུགས་ཡོད་མིན་ཞེས་སྨྲ། །ཁས་ལེན་མེད་པའི་ཐལ་བ་འཕེན་པ་ཡི། །འཕགས་ཆེན་རྣམས་ཀྱི་རིགས་པ་འདི་ལ་གཟིགས། །སྡུད་པོ་རྣམས་ཀྱིས་སྡེ་སྣོད་རྣམ་པ་གསུམ། །གླེགས་བམ་དག་ལ་བཀོད་ཅེས་སྨྲས་པའང་མིན། །འདུལ་བའི་སྡེ་སྣོད་གླེགས་བམ་ལ་འགོད་པ། །དགེ་སློང་རྣམས་ལ་ཐུབ་པས་གནང་བ་མེད།་་་་་བློ་མི་གསལ་བ་འགའ་ཞིག་གིས་དམིགས་ཀྱིས་གསལ་བ་མ་གཏོགས་པ་འདུལ་བ་གླེགས་བམ་ལ་བྲིས་ན་དགེ་སློང་ལ་ལྟུང་བ་འབྱུང་སྟེ། ཞུ་བ་ལས། བཅོམ་ལྡན་འདས་ཀྱིས། ལྔ་པོ་མི་འབྲི་སྟེ། །ལྔ་གང་ཞེ་ན་སོ་སོར་ཐར་པ་ཐམས་ཅད་དང་སོ་སོར་ཐར་པ་ཐམས་ཅད་དང་ལྡན་པ་དང་། འདུལ་བ་དང་འདུལ་བ་དང་ལྡན་པ་ཐམས་ཅད་གང་སོ་སོའི་ཞེས་བཀའ་བསྩལ་ནས་ཞེས་གསུངས་སོ། །འབྲེལ་དང་མཚམས་སྦྱོར་འདི་སྐད་བདག་ཐོས་སོགས། །བཅུག་ནས་འཕགས་པའི་དབུས་སུ་གསུང་རབ་རྣམས། །འོད་སྲུང་སོགས་ཀྱིས་ཚར་རེ་བཏོན་པ་ལ། །རྩ་བའི་བཀའ་བསྡུ་དང་པོར་གྲགས་པ་ཡིན། །ཡངས་པ་ཅན་གྱི་གྲོང་ཁྱེར་ཆེན་པོ་རུ། །རུང་བ་མིན་པའི་གཞི་བཅུ་སུན་ཕྱུང་ནས། །དགྲ་བཅོམ་རྣམས་ཀྱིས་བཀྲ་ཤིས་གསོ་སྦྱོང་མཛད། །དེ་ལ་བསྡུ་བ་གཉིས་པར་གྲགས་པ་ཡིན། །སྡེ་པ་བཅོ་བརྒྱད་ཕན་ཚུན་རྩོད་པ་ན། །ཀྲི་ཀྲིའི་རྨི་ལམ་ལུང་བསྟན་མདོ་བལྟས་ནས། །ཀུན་ཀྱང་སངས་རྒྱས་བསྟན་པར་བསྡུས་པ་ལ། །བསྡུ་བ་གསུམ་པ་བྱས་ཞེས་མཁས་ལ་གྲགས། །གསུང་རབ་གླེགས་བམ་ངོས་ལ་བཀོད་པ་ཙམ། །བསྡུ་བའི་དོན་དུ་མཁས་པ་རྣམས་མི་བཞེད། །ཐེག་པ་གསུམ་གྱི་གང་ཟག་སོ་སོ་ཡིས། །ཐེག་པ་གསུམ་གྱི་སྡེ་སྣོད་བསྡུས་ཞེས་པའང་། །ཉན་ཐོས་སྡེ་སྣོད་ལས་གཞན་རང་རྒྱལ་གྱི། །སྡེ་སྣོད་ལོགས་པ་མེད་ན་རང་རྒྱལ་གྱི།་་་་་སའི་དངོས་གཞི་སོགས་ནས་བཤད། །སྡུད་པོས་བསྡུ་རྒྱུའི་སྡེ་སྣོད་གང་ཡིན་སྨྲོས། །སངས་རྒྱས་བསྟན་ལ་རང་རྒྱལ་འབྱུང་བ་མེད། །་་་་་དབུ་མ་རྩ་བར། སངས་རྒྱས་རྣམས་ནི་མ་བྱུང་ཞིང་། །ཉན་ཐོས་རྣམས་ཀྱང་ཟད་པ་ན། །རང་སངས་རྒྱས་ཀྱི་ཡེ་ཤེས་ནི། །བརྟེན་པ་མེད་ལས་རབ་ཏུ་སྐྱེ། །ཅེས་གསུངས་སོ། བོད་དུ་བོད་ཀྱི་སྐད་ཀྱིས་བྲིས་ཞེས་པའང་། །པད་མ་དཀར་པོས་འགྲེལ་པ་རྩོམ་པའི་སྔར། །བོད་ན་བསྟན་པ་ཡོད་ན་ཚིག་འདི་་་་་་བྲིས་སོ་ཞེས་འདས་པ་ལ་འཇུག་པའི་རིགས། །གཞན་དུ་འབྲི་བར་འགྱུར་ཞེས་སྨྲ་བར་རིགས། །ཁྱེད་ཀྱི་རྒྱུད་ལས་བཤད་པའི་ལྷ་གྲངས་ཀྱི། །བསྙེན་པ་ཚེ་ལོ་བརྒྱ་པས་འཁྱོལ་བ་དཀའ། །བུ་སྟོན་རིན་པོ་ཆེས། ཞིབ་ཏུ་བརྩིས་པས། མཐུན་རྐྱེན་འཛོམས་པ་གཅིག་གིས་བྱ་བ་གཞན་མེད་པར་བཟླས་ཀྱང་གྲངས་བསྙེན་ལོ་བརྒྱ་ལས་འཁྱོལ་ཚད་ལས་མི་འོང་བར་འདུག་གསུངས་ཟེར་བའང་མེད་པར་སྣང་། །བསྐྱེད་རིམ་ཙམ་ཡང་སྒྲུབ་པར་མི་ནུས་ན། །ཚེ་འདི་ཉིད་ལ་སངས་རྒྱས་ཇི་ལྟར་འབྱིན། །རྗེས་འཇུག་ཐབས་དང་མི་ལྡན་བསྟན་བཅོས་ནི། །འཇོག་པོའི་གཙུག་རྒྱན་ལེན་པའི་མན་ངག་ལྟར། །མཁས་པ་རྣམས་ཀྱིས་དོར་བྱའི་གནས་སུ་བཤད། །དེ་ལ་འཇུག་པ་རང་ཉིད་བླུན་པོ་ཡིན། །རྣལ་འབྱོར་ཡན་ལག་དྲུག་གི་དོན་རྣམས་ཀྱང་། །གསང་བ་འདུས་པའི་རྒྱུད་་་་་་ཕྱི་མ་ནས་བཤད་པ་དང་འགལ་བར་སྣང་། །སྦྱོར་དྲུག་སོགས་་་་་་དེ་དོན་ཉམས་སུ་ལེན་པའི་རིམ་པ་ཡང་། །ཀླུ་སྒྲུབ་ཡབ་སྲས་ལུགས་ལས་་་་་་རིམ་ལྔ་སྤྱོད་བསྡུས་སོགས་ཕྱི་རོལ་འགྱུར། །འདུས་པ་དགྱེས་རྡོར་བདེ་མཆོག་ལ་སོགས་པ། །ས་ར་ཧ་སོགས་གྲུབ་ཆེན་རྣམས་ཀྱིས་བླངས། །ཀླུ་སྒྲུབ་ཡབ་སྲས་ལ་སོགས་མཁས་རྣམས་ཀྱིས། །བཤད་ཅིང་དེ་ཉིད་ཉམས་སུ་བླངས་པས་གྲོལ། །ཁྱེད་ཀྱི་འདི་ལ་ལེན་བྱེད་ཚད་ལྡན་གང་། །དེ་དོན་ཉམས་སུ་བླངས་པས་སུ་ཞིག་གྲོལ། །ཆེན་པོ་རྣམས་ལ་ཚད་མར་མ་གྲགས་ཕྱིར། །དུས་ཞབས་ལ་སོགས་ཚད་མའི་སྐྱེས་བུ་མིན། །ཤམ་བྷ་ལ་ཡི་རིགས་ལྡན་་་་་་ཚངས་པའི་དྲང་སྲོང་ལ་སོགས་པ། །བསྒྲུབ་བྱ་་་་་་དེ་ལྟ་བུ་ཡོད་པ་ལུང་རིགས་གཞན་གྱིས་ཡིན་ཕྱིར་ཁྱེད་ཀྱི་སྒྲུབ་བྱེད་མིན། །དེ་ལྟར་ཉེས་པའི་ཚོགས་ཀུན་མཐོང་གྱུར་ཀྱང་། །ད་དུང་འདི་ལ་མངོན་ཞེན་མི་ལྡོག་ན། །འདི་ཡི་སྒྲུབ་བྱེད་དོན་དུ་མནའ་ཆུ་འཐུང་། །དེ་ལས་གཞན་པའི་སྒྲུབ་བྱེད་ཡོད་རེ་སྐན། །འདི་དག་འདི་ཡི་ཉེས་པ་ཕྱོགས་ཙམ་ཡིན། །ཞིབ་མོར་དཔྱད་ན་གནོད་བྱེད་མཐའ་ཡས་སོ། །གང་དག་འདི་ལ་མངོན་ཞེན་ཡོད་རྣམས་ཀྱིས། །རྣམ་པར་དཔྱོད་ལ་འདི་ཡི་ལན་ཐོབ་ཅིག །འདུན་དང་ཞེ་སྡང་འཇིགས་དང་རྨོངས་པ་ཡི། །་་་་་རང་ཕྱོགས་ལ་ཆགས་པ་དང་། གཞན་ཕྱོགས་ལ་སྡང་བའི་ལན་འདེབས་པའི་འདུན་པ་དང་། ཞེ་སྡང་གིས་འགྲོ་བ། མི་ཤེས་རྨོངས་པས་འཇིགས་པ་དང་། མི་ཤེས་བཞིན་དུ་ལན་འདེབས་ན་འཇིགས་པ་དང་རྨོངས་པས་འགྲོ་བའོ། །འགྲོ་བ་བཞི་ཡིས་འདི་ཡི་ལན་འདེབས་ན། །བླུན་པོ་རང་གི་དེ་ཉིད་སྟོན་པར་ཟད། །ཁྱི་ཕག་མི་གཙང་ཟ་བ་སུ་ཡིས་ཁེགས། །ཚིག་རྩུབ་དུག་མདའི་མེ་རྩེ་མི་སྟོན་ཅིང་། །ཁྲོ་གཉེར་ལྡན་པའི་བཞིན་རས་མི་སྡུད་པར། །གལ་ཏེ་རྩོད་པར་འདོད་པ་ཡོད་ན་ཡང་། །བཟོད་པར་བགྱི་འོ་རྩོད་པའི་སྐབས་ཕྱེ་ཞིག །འོན་ཀྱང་འཕགས་པས་མཛད་དམ་མིན་ཀྱང་བླ། །ལེགས་པར་བཤད་པའང་མང་་་་་་སྤྱོད་པའི་ཆ་སོགས་དུ་མཐོང་བས་ན། །ཐར་འདོད་རྣམས་ཀྱི་འཇུག་ངོགས་མ་ཡིན་ཞེས། །ཁོ་བོའི་འདི་ལ་གཅིག་ཏུ་སྐུར་མི་འདེབས། །དེ་ལྟ་ན་ཡང་བློ་ཆུང་ཐོས་མེད་འགའ། །ཟླ་ཉི་གཟས་ཟིན་དང་རྩ་ཆད་འཆི་ལྟས། དུས་འཁོར་ལས་གཞན་པའི་སྔགས་ཀྱིས་ངེས་དོན་མ་བསྟན་ལ། འཕགས་པའི་ཡུལ་དུ་གྲུབ་ཆེན་དུ་གྲགས་པ་རྣམས་ཀྱིས་ཀྱང་སེམས་འགྲེལ་སྐོར་གསུམ་མ་མཐོང་བས་སྔགས་ཀྱི་སྙིང་པོའི་དོན་མ་རྟོགས་ཞེས།་་་་་འདི་ཡི་ཚིག་འཕྲེང་ལྦུ་བས་རབ་ངོམས་ཏེ། །ཆེན་པོ་རྣམས་ལའང་བརྙས་པར་བྱེད་མཐོང་ནས། །དེ་དག་ངན་རྟོག་བཟློག་ཕྱིར་ངས་འདི་བྱས། །དེ་ལྟར་བདག་གིས་ཅུང་ཟད་དཔྱད་པ་འདི། །གཅིག་ཏུ་བསྟན་ལ་བསམ་པ་མ་གཏོགས་པ། །གྲགས་པ་འདོད་པའམ་གཞན་ལ་ཕྲག་དོག་གིས། །སྨྲས་ན་བསྟན་སྲུང་རྣམས་ཀྱིས་ཆད་པ་ཆོད། །བསྟན་འཛིན་རྣམས་ལ་འཕྲིན་དུ་གསོལ་བ་ནོར་བུའི་འཕྲེང་བ་ཞེས་བྱ་བ་འདི་ནི། ཤཱཀྱའི་དགེ་སློང་གཞོན་ནུ་བློ་གྲོས་ཀྱིས་དཔལ་ལྡན་ས་སྐྱའི་གཙུག་ལག་ཁང་དུ་སྦྱར་བའོ།། །།ཤུ་བྷཾ།། ༈ །དེ་ཉིད་ལས་འཕྲོས་པའི་ལན་ཚིག་དོན་ལ་འགལ་བ་སྤོང་བའི་དྲིས་ལན། ཕྱོགས་བཅུའི་རྒྱལ་བ་སྲས་དང་བཅས་པ་ཐམས་ཅད་ལ་ཕྱག་འཚལ་ལོ། །རྨད་བྱུང་ཡོན་ཏན་ཚོགས་ཀྱི་གཏེར་གྱུར་པ། །ཚངས་དང་ལྷ་དབང་གྲུབ་པའི་ཅོད་པན་གྱིས། །གང་གི་ཞབས་རྡུལ་རྙོག་པ་མེད་བསྟེན་པ། །སྟོན་པ་གོའུ་ཏམ་དེ་ལ་ཕྱག་འཚལ་ལོ། །དེང་སང་གངས་རིའི་ཁྲོད་ཀྱི་མཁས་རློམ་རྣམས། །ལྡེམ་པོའི་ངག་གིས་ཟབ་མོའི་ཚུལ་སྟོན་པ། །དུས་ཀྱི་འཁོར་ལོ་འགྲེལ་པ་དང་བཅས་པའི། །ཚིག་ལ་ཇི་བཞིན་སྒྲ་རུ་མངོན་ཞེན་ནས། །རྣམ་དག་མདོ་རྒྱུད་ཚོགས་དང་འགལ་བ་ཡི། །ལོག་པའི་ཐ་སྙད་མང་དུ་སྤེལ་མཐོང་ནས། །འཁྱོག་པོའི་ཤིང་ལ་སྲོང་བའི་ཚུལ་བཞིན་དུ། །རྒལ་ཞིང་བརྟག་པའི་སྒོ་ནས་བདག་གིས་བྲིས། །གཞན་གྱི་ལེགས་བཤད་འོ་མའི་རྒྱ་མཚོ་ལའང་། །གང་གི་ཕྲག་དོག་མིག་དུག་ཆེར་འཕེལ་བའི། །བཤེས་གཉེན་གདུག་པའི་སྦྲུལ་ལྟར་གཡོ་རྣམས་ཀྱིས། །ཚིག་རྩུབ་དུག་མདའ་འཕེན་པ་ལྷུར་བྱེད་ཅིང་། །སྨྲ་པོའི་དེ་ཉིད་གསལ་བར་སྒྲོགས་བྱེད་པའི། །ལན་རྣམས་ཕལ་ཆེར་ཆུ་ཤིང་བཞིན་དུ་མཐོང་། །ཇི་ལྟར་སྣ་ཚོགས་ནད་ཀྱིས་ཐེབས་པ་ཡི། །ནད་པ་རྣམས་ལ་སྨན་པ་ཇི་བཞིན་དུ། །སྣ་ཚོགས་ཁམས་ལྡན་འགྲོ་བའི་སེམས་མཁྱེན་ནས། །སྣ་ཚོགས་ཚིག་གིས་དམ་ཆོས་ཐུབ་པས་བསྟན། །དེ་ཕྱིར་འཛག་བདེ་འཁོར་བའི་རྒྱུ་ཡིན་སོགས། །འདིར་བཤད་ཕལ་ཆེ་དྲང་བའི་དོན་དུ་ཤེས། །གཞན་དུ་རྣམ་དག་ལུང་རིགས་དང་འགལ་བའི། །སྐྱོན་དེ་ཀུན་མཁྱེན་གྱིས་ཀྱང་བཟློག་པར་དཀའ། །ཁམས་་་་་་ས་ཆུ་མེ་རླུང་ནམ་མཁའ་ཡེ་ཤེས་ཀྱི་དྲུག་ལྡན་པའི་སྐྱེས་བུའི་དབང་བྱས་ནས། །བླ་མེད་རྡོ་རྗེ་ཐེག་པའི་ལམ་འདི་བསྟན། །མངལ་སྐྱེས་མིན་ལ་ཁམས་དྲུག་ལྡན་པ་མེད། །འཁྲིག་པའི་འདོད་ཆགས་དབང་གིས་མངལ་སྐྱེས་རྣམས། །སྐྱེ་གནས་དག་ཏུ་ཉིང་མཚམས་སྦྱོར་བར་་་་་་མངོན་པར། བར་དོའི་སྲིད་པ་ན་གནས་པ་ནི་སྐྱེ་བའི་གནས་ལ་འདོད་ཆགས་སྐྱེ་མཆེད་ཞེས་པ་བཤད། །དེ་ཡི་སྤོང་བྱེད་ནམ་མཁའི་ཡེ་ཤེས་ཀྱི། །བདེ་ཆེན་ཉིད་ཡིན་དེ་ལ་གུས་བྱའི་ཕྱིར། །འཛག་བདེ་འཁོར་བའི་རྒྱུ་ཡི་གཙོ་བོ་ཞེས། །རྒྱུད་དང་དེ་འགྲེལ་དག་ལས་བཤད་པར་མངོན། །བླ་མེད་རྡོ་རྗེ་ཐེག་པའི་བྱང་ཆུབ་ཆེ། །མཆོག་ཏུ་མི་འགྱུར་བདེ་བ་ཆེན་པོ་ཡིན། །དེ་དོན་གཉེར་བ་རིག་འཛིན་བྱང་ཆུབ་སེམས། །དེ་ཡི་གེགས་ཀྱི་གཙོ་བོ་ཁམས་འཛག་པ། །ཡིན་ཕྱིར་དེ་སྤོང་རྩ་བའི་ལྟུང་བར་བཤད། །གསང་དབང་ཚེ་ན་བྱང་སེམས་གཏོང་བ་སོགས། །མི་འགྱུར་བདེ་ཆེན་ཐོབ་པའི་གེགས་མིན་ཏེ། །སློབ་མ་རྗེས་སུ་འཛིན་པའི་ཐབས་ཡིན་ཕྱིར། །དེ་དག་ལས་ནི་ལྟུང་བར་འགྱུར་བ་མིན། །གཞན་ལ་འཚེ་བ་རྟག་ཏུ་བྱང་སེམས་ཀྱི། །སྤང་བྱ་ཡིན་མོད་སྙིང་རྗེས་གདུག་པ་ཅན། །སྲོག་དང་བྲལ་བར་བྱེད་ལ་ཉེས་མེད་བཞིན། །ཕྱི་རོལ་དྲང་སྲོང་རྗེས་སུ་བཟུང་བའི་ཕྱིར། །དེ་དག་ཉིད་ལ་གྲགས་པའི་འཇིག་རྟེན་གྱི། །ཚད་སོགས་སྒོ་ནས་ནང་གི་དེ་ཉིད་དོན། །བསྟན་ཕྱིར་རི་གླིང་སོགས་ཀྱི་དབྱིབས་དང་ཚད། །དུས་ཀྱི་འཁོར་ལོའི་འཇིག་རྟེན་ཁམས་ཀྱི་རྣམ་གཞག་རྒྱས་པའི་བྷ་ར་ཏ་དང་། མཐུན་པར་མན་ངག་སྙེ་མ་སྔ་འགྱུར་ལས་བཤད་་་་་རྒྱས་པའི་བྷ་ར་ཏ་ལས་བྱུང་བ་མེད། །རྗེས་སུ་མཐུན་པར་ཐུབ་པས་རྒྱུད་འདིར་གསུངས། །ལྷ་མིན་ཀླ་ཀློས་ས་སྟེང་ཁྱབ་པ་ན། །སྟོབས་ལྡན་ཁྱབ་འཇུག་རིགས་ལྡན་ཚུལ་བཟུང་ནས། །དེ་དག་འཇོམས་ཞེས་་་་་་དེ་ཉིད་ལ་རིགས་ལྡན་གྱི་འཇུག་པ་ཞེས་ཁྱབ་འཇུག་གི་དང་གཅིག་ཏུ་འདོད་ཕྱི་རོལ་པ་རྣམས་སྨྲ། །དེ་དག་རྗེས་སུ་བཟུང་ཕྱིར་ཐུབ་པ་ཡིས། །རོ་རྐྱང་རྩ་ལ་འཕོ་ཆེན་བཅུ་གཉིས་རླུང་། །རྒྱུ་བ་སྲོག་རྩོལ་ལ་སོགས་ཏིང་འཛིན་གྱི། །འགོག་པའི་ནང་གི་དེ་ཉིད་ལ་དགོངས་ནས། །དུམ་བུ་བཅུ་གཉིས་པ་ལ་ཀླ་ཀློ་ཡི། །ཆོས་འཇུག་འཁོར་ལོ་ཅན་གྱིས་དེ་འཇོམས་ཞེས། །གདུལ་བྱ་གཞུག་ཕྱིར་ལྡེམ་པོའི་ངག་འདི་གསུངས། །ཚངས་པའི་ཁ་སོགས་དག་ལས་བྲམ་ཟེ་སོགས། །མི་རིགས་བཞི་རྣམས་འབྱུང་བར་དྲང་སྲོང་སྨྲ། །དེ་དག་ཐེག་པ་མཆོག་ལ་གཞུག་པའི་ཕྱིར། །གནས་སྐབས་རིགས་བཞིའི་སྒྲིབ་པས་འཁོར་བ་ཡི། །ཆོས་ཀུན་སྐྱེད་པའི་ངང་ཚུལ་ལ་དགོངས་ནས། །མི་རིགས་བཞི་སོགས་དུས་ཀྱི་འཁོར་ལོ་ཡི། །ཞལ་མཆོག་བཞི་ལས་འབྱུང་བར་སྟོན་པས་གསུངས། །ཇི་ལྟར་ཐུབ་པས་་་་་་སོར་ཕྲེང་གི་མདོ་སོགས་ལྔར་སྟོང་ཉིད་ལ་དགོངས་ནས། །བདག་ཏུ་ལྟ་བའི་མུ་སྟེགས་དྲང་བའི་ཕྱིར། །མཚན་སོགས་ཡོན་ཏན་གྱིས་བརྒྱན་བདེ་གཤེགས་ནི། །སེམས་ཅན་ཀུན་ལ་ཡོད་པར་གསུངས་པ་བཞིན། །རིགས་ཅན་གསུམ་གྱིས་ཐེག་པ་གསུམ་གྱི་ལམ། །སོ་སོར་ཉམས་སུ་བླངས་པ་ལ་དགོངས་ནས། །ཉན་ཐོས་རང་རྒྱལ་བྱང་ཆུབ་སེམས་རྣམས་ཀྱིས། །དེ་དང་དེ་ཡི་ཐེག་པ་བསྡུས་ཞེས་བྱ། །ལེགས་སྦྱར་སྐད་ལ་མངོན་ཞེན་སྤང་བའི་ཕྱིར། །བོད་དུ་བོད་ཀྱི་སྐད་ཀྱིས་འབྲི་འགྱུར་ཞེས། །བསྟན་བྱ་ཡིན་ཡང་བྲིས་ཞེས་འདས་པའི་ཕྱིར། །སྦྱར་བ་སྒྲ་ཉམས་ཡིན་ཕྱིར་ཉེས་པ་མེད། །རང་གི་སྡེ་པ་དངོས་པོར་སྨྲ་བ་རྣམས། །དྲི་མེད་འོད་དུ། ཡུལ་གྱི་སྐད་ཉམས་ཀྱིས་ནི་དོན་གོ་ན། །བསྟན་ཆོས་སྒྲ་རྣམས་ཀྱིས་ནི་ཅི་ཞིག་བྱ། །ཞེས་བཤད་པ། དབུགས་དབྱུང་ཕྱིར་དང་གདུག་པའི་དྲང་སྲོང་རྣམས། །དེ་དག་རྣམས་ལ་ཉེས་པ་སྤང་བའི་ཕྱིར། །གདུལ་བྱ་བསམ་པའི་དབང་གིས་གྲུབ་མཐའ་བཞི། །ཐུབ་པས་གསུངས་ཞེས་རྒྱུད་འགྲེལ་ཆེ་ལས་བཤད། །སྐྱེས་བུ་ཉི་ཤུ་རྩ་ལྔའི་བདག་ཉིད་འགྲོ་བ་འབྱུང་བའི་སྐྱེ་གནས་ཅན་དུ་བཤད་པ་སོགས་་་་་་ཁ་ཅིག་སྔར་བཤད་རིགས་པས་་་་་་དྲང་དོན་དུ་མཚོན་ཕྱིར་དང་། །གཞན་དག་བྱེད་པ་ཆུང་་་་་་ཨེ་ཝཾ་མི་སྨོས་པའི་རྒྱུ་མཚན་ཕྱིར་བཏང་སྙོམས་བཞག །རིམ་་་་་་རྣལ་འབྱོར་ཡན་ལག་དྲུག་སོགས་ཀྱི་པ་གཉིས་དང་འབྲེལ་པའི་དོན་འགའ་ཞིག །ཤིན་ཏུ་ཟབ་ཕྱིར་རེ་ཞིག་འདིར་མ་བཀོད། །མདོར་ན་མང་དུ་སྨོས་པས་ཅི་ཞིག་བྱ། །དུས་ཀྱི་འཁོར་ལོའི་་་་་་འདིར་བཤད་མདོ་རྒྱུད་གཞན་དང་འགལ་བ་ལྟར། །སྣང་བའི་ཐ་དད་ཇི་སྙེད་ཡོད་པ་རྣམས། །དོན་ལ་རྟོན་པའི་བློ་ལྡན་མཁས་རྣམས་ཀྱིས། །དགོངས་པ་བཙལ་ཏེ་གནོད་མེད་ཚུལ་དུ་བཤད། །རིགས་དང་མི་རིགས་འབྱེད་ལ་འཐོམས་གྱུར་ཀྱང་། །རང་རྒྱུད་དྲེགས་པའི་ཁུར་གྱིས་ཆེར་ནོན་པའི། །སྨྲ་མཁས་ནེ་ཙོ་འདྲ་བ་མང་ན་ཡང་། །གཟུར་གནས་བློ་ལྡན་བསྟན་པ་གཅེས་འཛིན་དཀོན། །དེ་ཕྱིར་བདག་འདྲས་ལེགས་པར་བཤད་ན་ཡང་། །མང་པོ་ཞིག་གི་ཁྲོ་བ་འཕེལ་འགྱུར་མོད། །འོན་ཀྱང་མངོན་མཐོའི་དཔལ་གྱིས་ལེགས་འབྱོར་ཞིང་། །གཅིག་ཏུ་བསྟན་ལ་དགོངས་པའི་ལྷག་བསམ་ཅན། །འཇམ་དབྱངས་ནམ་མཁའ་རིན་ཆེན་རྒྱལ་མཚན་དཔལ། །བཟང་པོའི་གསུང་གིས་བསྐུལ་ཏེ་ངས་འདི་སྦྱར། །རྨ་ལ་དུག་གིས་ཕྱོགས་བཞིན་མཁས་རྣམས་ཀྱིས། །འདི་ཙམ་གྱིས་ཀྱང་མ་ལུས་མཐར་ཕྱིན་འགྱུར། །འདི་ཡི་སྒྲུབ་བྱེད་ལུང་རིགས་དང་བཅས་པ། །རྒྱས་པར་ཁོ་བོས་གཞན་དུ་འཆད་པར་འདོད། །དེ་ལས་བྱུང་བའི་དགེ་བས་འགྲོ་བ་ཀུན། །ཚོགས་གཉིས་ཟུང་དུ་འཇུག་པའི་ལམ་བསྒྲུབས་ཏེ། །དོན་གཉིས་མཐར་ཕྱིན་རྫོགས་པའི་སངས་རྒྱས་ཀྱི། །སྐུ་གཉིས་གོ་འཕང་བདེ་བླག་ཐོབ་པར་ཤོག །དཔལ་དུས་ཀྱི་འཁོར་ལོའི་ཚིག་དོན་ལ་འགལ་བ་སྤོང་བའི་དྲིས་ལན་མདོར་བསྡུས་པ་འདི་ནི། རིགས་གཟུགས་སོགས་མཐོ་རིས་ཀྱི་ཡོན་ཏན་གྱིས་འབྱོར་ཞིང་། གཅིག་ཏུ་དགེ་བའི་ཐུགས་མངའ་བ་འཇམ་དབྱངས་ནམ་མཁའ་རིན་ཆེན་རྒྱལ་མཚན་དཔལ་བཟང་པོའི་བཀས་བསྐུལ་ཏེ། ཤཱཀྱའི་དགེ་སློང་གཞོན་ནུ་བློ་གྲོས་ཀྱིས་དཔལ་ས་སྐྱའི་ཆོས་གྲྭ་ཆེན་པོར་སྦྱར་བའོ།། །།འདིས་ཀྱང་བསྟན་པ་དང་སེམས་ཅན་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིག། ༈ །འཇམ་དབྱངས་ནམ་མཁའ་རིན་ཆེན་ལ་ཕུལ་བ། ན་ལོ་གུ་རུ་ཝེ། །དེང་སང་འདི་ན་མཁས་རློམ་མང་ན་ཡང་། །རིགས་དང་མི་རིགས་འབྱེད་པའི་བློ་ལྡན་ཉུང་། །རི་བོང་ཅལ་གྱི་རྗེས་འབྲང་རི་དྭགས་བཞིན། །ཕལ་ཆེ་སྒྲ་ཡི་རྗེས་འབྲང་ཁོ་ནར་ཟད། །མཁས་བཙུན་བཟང་པོར་གྲགས་པ་མང་ན་ཡང་། །ཐུབ་བསྟན་གཅེས་པར་འཛིན་པའི་དམ་པ་དཀོན། །ཁེ་སྤོངས་འདོད་པའི་ཚོང་པ་ཞིང་པ་བཞིན། །ཕལ་ཆེར་ཚེ་འདིའི་ཆེ་ཐབས་སྒྲུབ་པ་མང་། །འདི་ན་ལ་ལ་ཉེས་བཤད་དུག་ཆུས་མྱོས། །ཁ་ཅིག་ལྟ་ངན་རི་བོའི་སྤོ་ལ་ཞེན། །གཞན་དག་ཚུལ་འཆལ་འདོད་པ་བསོད་ཉམས་བསྟེན། །མང་པོ་འབྲས་མེད་སྦུན་པ་འཕྱར་བས་ངལ། །ར་གན་ཁ་སྒྱུར་བཞིན་དུ་མི་འཆམ་ཞིང་། །ལྕགས་ཕྱེད་གསེར་གྱིས་གཡོགས་པ་ཇི་ལྟ་བར། །ཁོང་པ་རབ་གདུག་ཕྱི་རོལ་འཕགས་ཚུལ་གྱིས། །ཆོས་ལྟར་བཅོས་པའི་སྟོན་པའང་ཤིན་ཏུ་མང་། །དེ་ཕྱིར་བློ་ངན་རྣམས་ཀྱིས་ཉེས་བཤད་ཀྱིས། །ཐུབ་བསྟན་དྲི་མར་བྱས་པ་མ་བཟོད་ནས། །རིགས་དང་མི་རིགས་ཅུང་ཟད་ཕྱེ་ན་ཡང་། །དེང་སང་འདི་ན་བདག་ལ་གཤེ་བ་མང་། །འཇིག་རྟེན་སྐྱེ་བོ་མ་མཉེས་གྱུར་ཀྱང་བླ། །དམ་པས་ཁྲེལ་ན་གསོན་པོ་སྲོག་སོང་ཡིན། །དེ་ཕྱིར་བདག་ལ་བསྟན་པ་དང་འགལ་བའི། །ལྟ་སྤྱོད་ཡོད་ན་དམ་པ་རྣམས་ཀྱིས་སྨོད། །ཁོ་བོས་སངས་རྒྱས་བསྟན་ལ་རབ་བྱུང་ནས། །རིགས་དང་མི་རིགས་འབྱེད་ཤེས་ཚུན་ཆད་དུ། །ལུས་ངག་ཡིད་ཀྱི་སྤྱོད་པ་ཅི་བྱེད་ཀྱང་། །རབ་ཏུ་བསྒྲིམས་ནས་ཐུབ་པའི་གསུང་བཞིན་བསྒྲུབས། །ཐོགས་མེད་གོམས་པའི་ཉོན་མོངས་ཤུགས་དྲགས་པས། །གལ་ཏེ་མི་རིགས་ཅུང་ཟད་བྱས་ན་ཡང་། །དེ་ཡི་མོད་ལ་དུག་ཟོས་དྲན་པ་བཞིན། །འགྱོད་སེམས་ལྡན་པས་སླར་ཡང་ཆོས་བཞིན་བྱས། །གནས་ལུགས་འབྱེད་པའི་འོད་ཟེར་སྟོང་ལྡན་པའི། །ཐུབ་བསྟན་ཉི་མའི་དཀྱིལ་འཁོར་མཐོང་བས་ན། །བློ་ངན་མུན་པའི་ཁྲོད་ན་འོད་འབྱིན་པའི། །གཞན་གཞུང་མེ་ཁྱེར་སོགས་ལ་བདག་མི་གུས། །གསུང་རབ་རིན་ཆེན་གླིང་ལ་དབང་སྒྱུར་བའི། །ཀླུ་སྒྲུབ་ཀླུ་དབང་ལེགས་བཤད་གདེངས་ཀའི་ནོར། །དགོས་འདོད་ཀུན་འབྱུང་འདོད་དགུར་སྤྱོད་པས་ན། །ཉེས་བཤད་མཆིང་བུའི་ཚོགས་ཀྱིས་བདག་མི་མགུ། །མཐའ་གཉིས་སྤངས་པའི་ཆུ་གཏེར་ལ་གནས་ཏེ། །གདེངས་ཅན་དབང་པོ་ཀླུ་སྒྲུབ་རིང་ལུགས་འཛིན། །ཁོ་བོའི་ལྟ་ཟེར་འབར་བའི་གཟི་བརྗིད་ལ། །ཕས་རྒོལ་འདབ་བཟང་སྟོང་གིས་འགོལ་མི་ནུས། །འཇིག་ཚོགས་ལྟ་རིའི་སྤོ་མཐོ་འཇོམས་བྱེད་པའི། །ལུང་རིགས་རྡོ་རྗེའི་གནམ་ལྕགས་སྟོང་ཡོད་ཀྱང་། །རྨོངས་པའི་གོ་ཆ་སྲ་བརྟན་ཆེར་གྱོན་པའི། །སྐྱེ་བོ་འདི་ལ་བདག་གིས་ཅི་བྱར་ཡོད། །དེ་ཕྱིར་ཆོས་དང་ལྡན་པར་སྨྲས་ན་ཡང་། །དེང་སང་འདི་ན་ཕན་པར་མ་མཐོང་ནས། །ཏིང་འཛིན་བདུད་རྩིའི་རོ་དེ་མྱང་འདོད་པས། །གཡོ་བའི་ཡིད་ནི་དབེན་པའི་ནགས་སུ་གཞོལ། །ཞེས་པ་ཤཱཀྱའི་དགེ་སློང་གཞོན་ནུ་བློ་གྲོས་ཀྱིས་སྦྱར་བའོ།། །།དགེའོ།། ༈ །བླ་མ་རིན་པོ་ཆེ་བློ་བཟང་གྲགས་པ་ལ་སྤྲིངས་པ། ན་མོ་གུ་རུ་ཝེ། བློ་གྲོས་འདབ་བརྒྱ་རིག་པའི་མདངས་གསལ་ཅན། །བརྟུལ་ཞུགས་བཟང་པོའི་གེ་སར་གྱིས་སྤུད་དེ། །མང་ཐོས་རྒྱ་མཚོའི་དབུས་ན་ལྷམ་མེ་བ། །ཐུབ་བསྟན་ཉི་མའི་གཉེན་གྱུར་བཤེས་གཉེན་ཁྱེད། །བློ་གསལ་རྐང་དྲུག་ལྡན་རྣམས་ཉེར་བསྟེན་ཞིང་། །ལེགས་བཤད་སྦྲང་རྩིའི་དགའ་སྟོན་འགྱེད་དོ་ཞེས། །སྙན་པའི་དྲི་བསུང་འཕྲོས་པས་ཡིད་ཀྱི་མཚོར། །དགའ་བའི་ཆུ་སྐྱེས་སྔོན་མེད་འཁྲུངས་པར་གྱུར། །གཞོན་ནུའི་སར་གནས་རྒྱལ་བའི་སྲས་རྣམས་ཀྱི། །བློ་གྲོས་དགོངས་ཟབ་རིགས་པའི་རྗེས་འབྲངས་ཏེ། །ཚུལ་བཞིན་རྟོགས་པའི་ཟབ་དོན་བདུད་རྩིའི་རོ། །ཡང་ཡང་མྱངས་པས་བདག་ཀྱང་ཉེ་བར་འཚོ། །ཞེས་པ་ནས། །ཡང་སྨྲས་པ། གསུང་རབ་དགོངས་དོན་འབྱེད་པའི་ལེགས་བཤད་ཀྱིས། །ཤེས་བྱའི་གནས་ལ་བློ་གྲོས་མྱུར་འཇུག་ཅིང་། །རིགས་པའི་ཚུལ་ལ་གཞན་དྲིང་མི་འཇོག་པའི། །བློ་གྲོས་བཟང་པོའི་སྤོབས་པ་ཁོ་བོས་བསྒྲུབས། །ཕན་བཏགས་ལན་དུ་བྱས་པ་གཟོ་བ་ཡང་། །བསྒོ་བའི་ཚིག་བཞིན་ཉམས་སུ་ལེན་པ་ཡིན། །དེ་ཕྱིར་ཁྱོད་ཀྱིས་གལ་ཏེ་བདག་སེམས་ན། །ཐུབ་པའི་བསྟན་ལ་ཚུལ་བཞིན་བྱ་བ་བྱོས། །མང་པོས་བཀུར་བའི་ཆེན་པོར་གྲགས་རྣམས་ཀྱང་། །རྙེད་དང་བཀུར་སྟི་གྲགས་པ་ལྷུར་བྱེད་ཀྱི། །སངས་རྒྱས་བསྟན་ལ་ཆེད་ཆེར་མི་འཛིན་ན། །འདི་ན་ཐུབ་བསྟན་གཅེས་འཛིན་དམ་པ་སུ། །མཁས་རློམ་ཕལ་ཆེར་སྨྲ་མཁན་ནེ་ཙོ་བཞིན། །ཚིག་གི་རྗེས་འབྲང་གཞུང་ཙམ་ཀློག་པར་ཟད། །རིགས་དང་མི་རིགས་འབྱེད་ལ་འཐོམས་གྱུར་ན། །འདི་ན་རིགས་ལྡན་ལེགས་བཤད་སྨྲ་བོ་གང་། །ཉིན་དང་མཚན་དུ་རྣལ་འབྱོར་སྒོམ་རྣམས་ཀྱང་། །ལྷག་སྤྱོད་ཀྱིས་ནི་ཏིང་འཛིན་སྒོམ་པ་བཞིན། །ཡང་དག་ལྟ་བའི་གནད་ཀྱིས་དབེན་གྱུར་ན། །འདི་ན་ཡང་དག་ལམ་ཞུགས་སྒྲུབ་པོ་མེད། །ལྟོ་ཕྱིར་རབ་བྱུང་བྲལ་ཕྱིར་བསྙེན་རྫོགས་ཀྱང་། །ཚུལ་ལྡན་བསླབ་ལ་གུས་པའི་དགེ་སྦྱོང་ཉུང་། །ཀྱེ་མ་ཀྱེ་ཧུད་ཤཱཀྱའི་བསྟན་པ་ནི། །མིང་ཙམ་ལུས་པར་ཁོ་བོ་གཅིག་པུས་མཐོང་། །ཞེས་པ་འདི་ནི་ཤཱཀྱའི་དགེ་སློང་གཞོན་ནུ་བློ་གྲོས་ཀྱིས་རང་གི་སློབ་མ་བཀའ་བཞི་འཛིན་པ་བློ་བཟང་གྲགས་པའི་དཔལ་ལ་སྤྲིངས་པའོ།། །།དགེ་ལེགས་འཕེལ་བར་གྱུར་ཅིག། ༈ །འདུས་པའི་མན་ངག་རིམ་པ་གསུམ་དུ་ཕྱེ་བ་རྙེད་པ་ལ་སྤྲོ་བ་དང་བཅས་པ་བླ་མ་རིན་པོ་ཆེ་བློ་བཟང་གྲགས་པ་ལ་སྤྲིངས་པ། བླ་མ་བཀའ་བཞི་པའི་སྙན་དུ་གསོལ་པ། དཔོན་སློབ་འཁོར་བཅས་སྐུ་ཁམས་བཟང་ཞིང་ཐུགས་དམ་འཕེལ་བར་བཞུགས་མཆི། ངེད་ཀྱང་མང་ཡུལ་གྱི་དབེན་གནས་ཅིག་དུ་སླེབས་ནས། ད་ལྟ་ཁམས་བཟང་པོར་བདོག་གོ །སྐབས་ཞུས། ངེད་ཀྱང་ལོ་རེ་ཞིག་འདི་ཕྱོགས་ཀྱི་དབེན་པ་འདྲར་དགེ་སྦྱོར་ཅི་འཕེལ་བྱེད་རྩིས་ལགས། དེར་ཡང་དཔོན་སློབ་ཉུང་རགས་ཅིག་དབེན་པ་གཅིག་ཏུ་གཞི་འབེབས་སམ་ཟེར་བའི་སྒྲོས་འདྲ་ཚོར་ཏེ་དེ་དབེན་ནའང་ལེགས་པས་ངེད་ལ་ཡང་དེ་ལུགས་ཀྱི་གསུང་ལན་སྐུར་མཛོད། ཚེ་རིང་ན་ངེད་ཀྱང་སྙོག་སྲིད། ཡང་དོན་ཅིག་ལ་ཤན་ཏི་པའི་འགྲེལ་པ་འདི་ཡེ་ཤེས་ཞབས་ཀྱི་རྗེས་འབྲང་ཡིན་ནམ་སྙམ་སྟེ། འདི་འཕགས་ལུགས་ཡེ་ཤེས་ཞབས་ལུགས་གཉིས་ཀའི་སྔོན་སྲོལ་གྱིས་འདུས་པའི་སློབ་དཔོན་རྣམས་ཀྱི་བཤད་སྲོལ་སྐྱོང་བར་སྣང་། སློབ་དཔོན་དེ་རྣམས་གང་ཞེ་ན། རྒྱལ་བས་བྱིན་གྱི་འགྲེལ་པར། པདྨ་དང་ནི་སྐུ་མེད་བཞེད་པས་མཛད་དང་ཆོས་ཀྱི་མྱུ་གུའི་གཞུང་། །མགྲིན་གསུམ་པ་དང་དབང་པོ་དབྱངས་སྙན་སྐྱོང་ལས་བྱུང་བ་སྙིང་པོ་སྦས་པས་བཤད། །དཔལ་ལྡན་འདུས་པ་གང་དུ་གསལ་ཚིག་ནི་ཡེ་ཤེས་ཀྱིས་མཛད་གཞན་དེ་དང་། །རྡོ་རྗེ་སློབ་དཔོན་བརྒྱུད་པ་ལས་ནི་མ་འོངས་པ་དེ་ལས་བདག་ནི་བློ་དམན་ནོ། །ཅེས་པ་རྣམས་ཡིན་པ་འདྲ། ཡེ་ཤེས་ཞབས་ཀྱི་རྗེས་འབྲང་ཡང་། དེ་ཉིད་ལས། འོན་ཀྱང་དཔལ་སྡེ་དང་ནི་བྱིས་པ་ནས་སྐྱེས་ས་དང་དམན་པ་ལ་སོགས་པ། །དཔལ་ལྡན་ཡེ་ཤེས་ཞབས་ཀྱི་ལུགས་ལ་མང་དུ་ནི། །བྱས་པར་གྱུར་པ་གང་ཡིན་དེ་ཡི་གཞུང་དེ་ཉིད། །དེ་ནི་འདི་རུ་མདོ་རུ་བསྡུས་ཏེ་འགྲོ་ལ་ཕན་ཕྱིར་སྤྱོད་པར་བྱ། །ཅེས་པ་རྣམས་ཡིན། ཡེ་ཤེས་ཞབས་ལུགས་ཀྱི་འགྲེལ་བ་རྣམས་ལས་ཤནྟི་པའི་འགྲེལ་པ་འདི་རྒྱུད་ཀྱི་ཁོག་ཕུག་བྱིངས་ཆེ་ཞིང་ཚིག་དོན་ལ་འབྱོར་བ་ལེགས་པ་ཅིག་སྣང་། ངས་འདི་ལེགས་པར་ཤོད་པར་ཡོད་སྟེ་གོ་མཁན་མི་གདའ། སྔར་ཡི་གེ་བསྐུར་བའི་ལུགས་བཞིན་ཉིད་ཅག་གིས་འདི་ལ་བཤད་སྲོལ་ཅིག་ཚུགས་ན་དོན་ཆེ་བར་གདའ། འདི་དང་མུ་ཏིག་གི་འཕྲེང་བ་གཉིས་ལས་རྗེ་མགོས་ཀྱི་འགྱུར་མཆན་ལེགས་པོ་ཐོ་རེ་ཅིག་སྣང་། གཞན་འདི་སྔར་བོད་དུ་ཤོད་པ་མ་བྱུང་ཞིང་ད་ཡོང་མི་སྲིད་པར་གདའ། འཕགས་པ་རྡོ་རྗེའི་མན་ངག་དང་། བཤད་རྒྱུད་གཞན་གྱི་རྗེས་འབྲངས་ནས། །འདུས་པའི་རྒྱུད་དོན་རིམ་པ་ལྟར། །དཔལ་ལྡན་ཟླ་བ་གྲགས་པས་བཤད། །སྔོན་རབས་རྒྱུད་པའི་མན་ངག་དང་། །ཕྱི་མའི་རྒྱུད་ཀྱི་རྗེས་འབྲངས་ནས། །རྒྱུད་དོན་བསྙེན་སྒྲུབ་ཡན་ལག་བཞིར། །རིན་ཆེན་འབྱུང་གནས་ཞི་བས་ཕྱེ། །འཇམ་པའི་དབྱངས་ཀྱི་ཡན་ལག་གིས། །རྒྱུད་དོན་བསྐྱེད་པའི་རིམ་པ་དང་། །རྫོགས་རིམ་ཐིག་ལེ་རྣམ་གསུམ་དུ། །སངས་རྒྱས་ཡེ་ཤེས་ཞབས་ཀྱིས་བསྟན། །འཕགས་དང་མཁས་པས་གསལ་བྱས་པའི། །འདུས་པའི་རྒྱུད་ཆེན་ཤིང་རྟའི་སྲོལ། །རིམ་པ་གསུམ་དུ་ཕྱེ་བ་འདི། །རྙེད་པ་གང་དེ་ཡ་མཚན་ནོ། །ཡི་གེའི་རྟེན་མཚོན་པད་ཀ་ར་བདོག་པོ་ཅིག་བདོག །ཟླ་བ་བཅུ་པའི་ཚེས་བཅུ་གཅིག་ལ་མང་ཡུལ་གྱི་དབེན་གནས་གངས་ཞྭ་མོའི་མགུལ་ནས་དགེ་བར་གྱུར་ཅིག། ༈ །བླ་མ་བཀའ་བཞི་པའི་སྙན་དུ་གསོལ་བ། དཔོན་སློབ་འཁོར་བཅས་སྐུ་ཁམས་བཟང་ཞིང་། ཐུགས་དམ་འཕེལ་བའི་ངང་ནས་གསུང་ཡིག་གོས་བེམ་དུར་ཁ་ཟི་ཇ་བཟང་པོའི་རྟེན་དང་བཅས་པ་བླ་མ་བསོད་ནམས་གྲགས་པས་འདིར་འཕྲོད་པས་སེམས་དགའ། འདིར་ཡང་ཁམས་བཟང་པོར་བདོག སྐབས་ཞུས། སྔར་ངེད་ཀྱི་བསམ་པ་ལ་ཡང་། དབུ་མ་རང་རྒྱུད་པ་རྣམས་ཀྱིས་རང་གི་མཚན་ཉིད་ཀྱིས་གྲུབ་པའི་རྟེན་འབྲེལ་ཡང་དག་ཀུན་རྫོབ་ཏུ་ཁས་བླངས་བ་ཡིན་སྙམ། དེ་དང་མཐུན་པར་རང་རེའི་ཡིག་ཆ་རྣམས་ན་བཀོད་ན་ཡང་། འདི་ལ་དངོས་སྨྲ་བ་རྣམས་ཀྱིས་རྟེན་འབྲེལ་རང་གི་མཚན་ཉིད་ཀྱིས་གྲུབ་པར་ཁས་བླངས་ནས་ཤེར་ཕྱིན་ལ་སོགས་པའི་མདོ་ཟབ་མོ་སྟོང་པ་ཉིད་སྟོན་པ་རྣམས་ལ་རྒྱུ་འབྲས་ལ་སྐུར་པ་བཏབ་སྙམ་ནས་དབུ་མ་པ་ལ། རྩ་ཤེར། གལ་ཏེ་འདི་དག་ཀུན་སྟོང་ན། །འབྱུང་བ་མེད་ཅིང་འཇིག་པ་མེད། །འཕགས་པའི་བདེན་པ་བཞི་པོ་རྣམས། །ཁྱེད་ལ་མེད་པར་ཐལ་བར་འགྱུར། །ཞེས་སོགས་འཇིག་རྟེན་དང་འཇིག་རྟེན་ལས་འདས་པའི་ཐ་སྙད་ཐམས་ཅད་མི་རུང་བའི་སྐྱོན་འཕངས་པ་དང་། འཇུག་པར་ཡང་། དེ་ལ་སྐུར་བས་དངོས་པོ་འཇིག་པའི་ཕྱིར། །སྟོང་ཉིད་དངོས་པོ་འཇིག་པའི་རྒྱུར་འགྱུར་ན། །དེ་ནི་རིགས་པ་མིན། ཞེས་སོགས་ཀྱི་སྐྱོན་ཡང་འབྱུང་བར་སེམས་ཤིང་། ཤིང་རྟ་ཆེན་པོ་དེ་དག་གིས་སྐྱོན་རགས་པ་འདི་ལྟ་འོང་བའི་གྲུབ་མཐའ་ཁས་མི་ལེན་ནམ་སྙམ་སྟེ། སྐྱོན་སྤོང་ཇི་ལྟར་མཛད། གལ་ཏེ་དངོས་སྨྲ་བས་དོན་དམ་པར་རང་གི་མཚན་ཉིད་ཀྱིས་གྲུབ་པར་ཁས་བླངས་ཤིང་། དབུ་མ་པས་ཀུན་རྫོབ་ཏུ་འདོད་པས་སྐྱོན་མེད་སྙམ་ན། དོན་དམ་དང་ཀུན་རྫོབ་ཞེས་པའི་མིང་འཐད་ཀྱང་། རང་གི་མཚན་ཉིད་ཀྱི་དོན་བློའི་སྣང་ཚུལ་ལ་མ་ལྟོས་པར། དོན་བྱེད་ནུས་པའི་དངོས་པོ་རྫས་གྲུབ་ཅིག་ཁས་བླངས། དངོས་པོ་སྨྲ་བ་རྣམས་ཀྱིས་ཀྱང་། དོན་དམ་པའི་དངོས་པོ་ཁས་ལེན་པའི་རྒྱུ་མཚན་ནི་དེ་བས་ལྷག་པ་མེད་པ་འདྲ་སྙམ། སློབ་དཔོན་ཟླ་བས་རང་གི་མཚན་ཉིད་ཀྱིས་གྲུབ་པ་བདེན་པ་གཉིས་ཀར་དུ་མི་བཞེད་པའི་རྒྱུ་མཚན་ཡང་། དེ་འདྲ་བའི་དངོས་པོ་ཁས་བླངས་ན། རིགས་པའི་གནོད་བྱེད་འཇུག་པར་དགོངས་ནས། སྡེ་པ་གཉིས་ཀྱི་དོན་དམ་དུ་གྲུབ་པའི་དངོས་པོ་དབུ་མ་པས་ཀུན་རྫོབ་ཏུ་འདོད་པ་ཡང་མི་རིགས་པར་བསྟན་པ་ཡིན། བོད་ཀྱི་དབུ་མ་པ་ཁ་ཅིག་རང་རྒྱུད་པ་དབུ་མ་མཚན་ཉིད་པ་མིན་ཟེར་བ་ཡང་། དོན་དེ་ལ་བསམས་པ་འདྲ། ཡང་བླ་མ་ལོ་ཙཱ་བས། དབུ་མ་གཉིས་སུ་འདོད་པ་རྨོངས་པ་མཚར་སྐྱེད་ཡིན། ཞེས་པ་དབུ་མ་པ་དོན་དམ་ལ་འདོད་ཚུལ་ཁྱད་པར་མེད་པས། དོན་དམ་སྒྱུ་མ་ལྟ་བུར་འདོད་པའི་དབུ་མ་མི་འཐད་གསུང་སྟེ། ཞི་བ་འཚོ་དཔོན་སློབ་དང་། འཕགས་སེང་རྣམས་ལ་མཐར་ཐུག་གི་དོན་དམ་སྣང་སྟོང་ཟུང་འཇུག་གི་སྒྱུ་མ་ལྟ་བུ་དང་། མཉམ་གཞག་ཀྱང་སྣང་བཅས་སུ་འདོད་པར་མངོན་ཏེ། དེ་ལྟ་དམིགས་པའི་སྐབས་སུ་རྣམ་རིག་པས། གཟུང་འཛིན་གཉིས་ཀྱི་དངོས་པོ་མེད་པའི་དེ་བཞིན་ཉིད་ལ་དམིགས་ནས། དམིགས་པ་དག་པ་གོང་ནས་གོང་དུ་མི་འགྱུར་བའི་སྐྱོན་འཕངས་ཤིང་། རང་ལུགས་ལ། འདི་ཡི་དམིགས་པ་དངོས་མེད་དེ། ཅེས་པའི་སྐབས་སུ་དངོས་མེད་ཅེས་པ་དགག་པ་མ་ཡིན་གྱི་བདེན་མེད་ཀྱིས་ཁྱད་པར་དུ་བྱས་པའི་སྒྱུ་མ་ལྟ་བུ་དམིགས་པར་བཞག་ནས། དམིགས་པ་དག་པ་གོང་ནས་གོང་དུ་འགྱུར་བར་འགྲེལ་ཆེན་གཉིས་ནས་བཤད་པའི་ཕྱིར་རོ། །གལ་ཏེ་མཉམ་གཞག་སྣང་མེད་ཡིན་ན་སེམས་ཙམ་པ་ལ་འཕངས་པའི་སྐྱོན་རང་ལ་ཡང་འཇུག་པའི་ཕྱིར་རོ། །གཞན་ཡང་དལ་གྱི་སློབ་དཔོན་ཆེན་པོ་སངས་རྒྱས་ཡེ་ཤེས་ཞབས་ཀྱང་། དབུ་མ་སྒྱུ་མ་ལྟ་བུ་འདི་བཞེད་པར་མངོན་ཏེ། གྲོལ་བའི་ཐིག་ལེར། ཟབ་མོ་ཁོ་ན་རྟོགས་པས་མིན། །གསལ་བ་དག་ཀྱང་དེ་བཞིན་ནོ། །དེ་ཕྱིར་ཐལ་བྱུང་ཟབ་མོ་ཡི། །གྲོལ་འདོད་དེ་ལ་བདག་མི་དད། །ཟབ་གསལ་གཉིས་མེད་རང་བཞིན་དུ། །རྟོགས་པས་ཚེ་འདི་འབྲས་ཐོབ་ངེས། །ཞེས་མཐར་ཐུག་གི་དོན་དམ་སྟོང་ཉིད་ཁོ་ན་ལ་བྱེད་ན་མཐར་ཐུག་གི་འབྲས་བུ་ཕུང་པོ་ལྷག་མེད་ཀྱི་མྱང་འདས་སུ་ལྷུང་བར་འགྱུར་བས། མཐར་ཐུག་གི་རྣམ་མཁྱེན་ཐོབ་པ་རྡོ་རྗེ་ཐེག་པ་ལ་རག་ལས་པར་བཞེད་ཅིང་། མཐར་ཐུག་གི་དེ་ཁོ་ན་ཉིད་སྣང་སྟོང་ཟུང་འཇུག་གམ། ཟབ་གསལ་གཉིས་་་་་་༼འདིར་མཐའ་ཤོག་མ་ཚང་པའི་བྱ་ཐབས་བྲལ།༽